hotchpotch/miracl-hf-unified huggingface dataset:
เจ้าหญิงเอสเตลล์ ดัชเชสแห่งเอิสเตร์เยิตลันด์
เจ้าหญิงเอสเตลล์ ซิลเวีย อีวา มารี ดัชเชสแห่งเอิสเตร์เยิตลันด์ (23 กุมภาพันธ์ พ.ศ. 2555) พระราชธิดาพระองค์แรกในมกุฎราชกุมารีแห่งสวีเดน กับเจ้าชายดาเนียล ดยุกแห่งเวสเตร์เยิตลันด์ ถือเป็นพระราชนัดดาพระองค์แรกของสมเด็จพระราชาธิบดีคาร์ลที่ 16 กุสตาฟ กับสมเด็จพระราชินีซิลเวีย
เจ้าหญิงเอสเตลล์ ซิลเวีย อีวา มารี ประสูติเมื่อเวลา 04.26 นาฬิกา ของวันที่ 23 กุมภาพันธ์ พ.ศ. 2555 ณ โรงพยาบาลมหาวิทยาลัยคาโรลินสกา กรุงสตอกโฮล์ม พระองค์เป็นพระราชธิดาพระองค์แรกในมกุฎราชกุมารีแห่งสวีเดน กับเจ้าชายดาเนียล ดยุกแห่งเวสเตร์เยิตลันด์ เมื่อแรกประสูติทรงมีน้ำหนัก 3.28 กิโลกรัม และมีความยาวของพระวรกาย 51 เซนติเมตร หลังประสูติราชสำนักได้มีการยิงสลุตถวายสดุดีจำนวน 21 นัด ตามพระราชประเพณี
เบื้องต้น ได้มีการเฉลิมพระนามพระธิดาพระองค์นี้ว่า "เอสเตลล์" ซึ่งเป็นภาษาฝรั่งเศสที่มีรากศัพท์จากคำว่า "Stella" ของภาษาละติน อันมีความหมายว่า ดวงดาว ซึ่งสือมวลชนจำนวนมากต่างแสดงความเห็นว่าพระนามนี้ อาจมาจากชื่อของ เอสเตลล์ เบอร์นาดอตต์ อดีตภรรยาของเคาน์ฟอลเกแห่งวิสบอร์ก เชื้อพระวงศ์ชั้นล่างของราชวงศ์เบอร์นาดอตต์
เจ้าหญิงเอสเตลล์ทรงอยู่ในการสืบราชบัลลังก์สวีเดนเป็นอันดับที่ 2 ต่อจากพระมารดา ทั้งนี้เนื่องจากพระมารดาได้สืบเชื้อสายมาจากเจ้าหญิงโซเฟียแห่งฮาโนเวอร์ พระองค์จึงมีสิทธิ์ในการสืบราชบัลลังก์อังกฤษได้อีกทางหนึ่ง
แผนธุรกิจ
แผนธุรกิจเป็นแถลงการณ์อย่างเป็นทางการถึงชุดเป้าหมายทางธุรกิจ, เหตุผลที่เชื่อว่าจะสามารถบรรลุได้ และแผนการบรรลุเป้าหมายนั้น แผนธุรกิจยังอาจมีสารสนเทศพื้นหลังเกี่ยวกับองค์การหรือทีมที่พยายามบรรลุเป้าหมายนั้น
แผนธุรกิจอาจยังตั้งเป้าให้เกิดการเปลี่ยนแปลงในการรับรู้และการประทับตราโดยผู้บริโภค ลูกค้า ผู้เสียภาษีหรือชุมชนที่ใหญ่กว่า เมื่อธุรกิจมีการสันนิษฐานว่าจะเกิดการเปลี่ยนแปลงครั้งใหญ่หรือเมื่อวางแผนร่วมทุนใหม่ ก็จำเป็นจะต้องมีแผนธุรกิจ 3 ถึง 5 ปี เพราะนักลงทุนจะมองหาผลตอบแทนรายปีของพวกเขาในกรอบเวลานั้น
ปัจจุบันแผนธุรกิจประกอบไปด้วย 3 ประเภท
จังหวัดสมุทรสงครามในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554
จังหวัดสมุทรสงครามในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 กำหนดให้มีขึ้นในวันที่ 3 กรกฎาคม พ.ศ. 2554 โดยแบ่งเขตการเลือกตั้งออกเป็น 1 เขตเลือกตั้ง โดยเขตเลือกตั้งจะมีสมาชิกสภาผู้แทนราษฎรได้ 1 คน
เขตเลือกตั้งที่ 1 ประกอบไปด้วย อำเภอเมืองสมุทรสงคราม, อำเภอบางคนที และ อำเภออัมพวา
เทศบาลเมืองบ้านดุง
เทศบาลเมืองบ้านดุง  เป็นองค์กรปกครองส่วนท้องถิ่นประเภทเทศบาลเมือง ในอำเภอบ้านดุง จังหวัดอุดรธานี ครอบคลุมพื้นที่ 20.95 ตารางกิโลเมตร อยู่ห่างจากตัวจังหวัดประมาณ 83 กิโลเมตร มีประชากรในปี พ.ศ. 2560 จำนวน 15,836 คน
เทศบาลเมืองบ้านดุงได้ก่อตั้งเมื่อ พ.ศ. 2507 เป็นสุขาภิบาลบ้านดุง จนถึงการเปลี่ยนแปลงฐานะเป็นเทศบาลตำบลบ้านดุง เมื่อวันที่ 25 พฤษภาคม 2542 ต่อมาเมื่อวันที่ 7 มีนาคม 2550 ได้รับการเปลี่ยนแปลงฐานะเทศบาลตำบลบ้านดุง เป็นเทศบาลเมืองบ้านดุง
โดยทั่วไปมีลักษณะเป็นที่เนิน เป็นจุดตั้งชุมชนใหญ่ บริเวณโดยรอบเป็นที่ลุ่มลาดเอียงลงสู่แม่น้ำโขง ประกอบด้วยทุ่งนา ป่าไม้ และนาเกลือ พื้นที่ส่วนใหญ่เป็นดินปนทรายและดินลูกรัง ชั้นล่างเป็นดินดานไม่เก็บน้ำหรือไม่อุ้มน้ำในฤดูแล้ง บางแห่งเป็นดินเค็มใช้ประกอบการกสิกรรมไม่ได้ผลดี มีลำห้วยต่าง ๆ ไหลผ่าน เช่น ห้วยโศก ห้วยทุ่ง ห้วยป่าตอง ห้วยทวน และห้วยหิน เป็นต้น
เทศบาลเมืองบ้านดุง ได้แบ่งเขตการปกครองออกเป็น 2 ตำบล 14 หมู่บ้าน หรือแยกเป็นชุมชนได้ 34 ชุมชน ดังนี้
ตำบลศรีสุทโธ
ตำบลบ้านดุงธนาคารพาณิชย์ในเขตเทศบาลเมืองบ้านดุง ได้แก่ ธนาคารกรุงไทย ธนาคารกรุงเทพ ธนาคารกสิกรไทย ธนาคารไทยพาณิชย์ ธนาคารออมสิน และธนาคารเพื่อการเกษตรและสหกรณ์การเกษตร
ทากาอิชิ
ทากาอิชิ () เป็นเมืองในจังหวัดโอซากะ ประเทศญี่ปุ่น สถาปนาขึ้นเมื่อวันที่ 1 พฤศจิกายน ค.ศ. 1966 มีขนาดพื้นที่ทั้งสิ้น 11.35 ตารางกิโลเมตร มีประชากร 59,813 คน
ยูซีเอฟ เซ็นเตอร์ฟอร์อีเมอร์จิงมีเดีย
ยูซีเอฟ เซ็นเตอร์ฟอร์อีเมอร์จิงมีเดีย (; อักษรย่อ: CEM) เป็นโรงเรียนของวิทยาลัยศิลปศาสตร์และมนุษยศาสตร์ที่มหาวิทยาลัยเซ็นทรัลฟลอริดา ซึ่งตั้งอยู่ใน ออร์แลนโด รัฐฟลอริดา สหรัฐอเมริกา และมีผู้อำนวยการโรงเรียนคือ ริชาร์ด กรูลา
ทางศูนย์ได้ทำการขยายโปรแกรมที่นำเสนอโดยมหาวิทยาลัย โดยเพิ่มการเข้าถึงและโอกาสสำหรับนักศึกษาปริญญาตรีระดับบน กับนักเรียนด้านสื่อใหม่ที่สำเร็จการศึกษาแล้วในเซ็นทรัลฟลอริดา และจะรวมถึง "ซิตี-แล็ป ออร์แลนโด" ด้วยความร่วมมือระหว่าง ยูซีเอฟ กับคณะสถาปัตยกรรมศาสตร์ของมหาวิทยาลัยฟลอริดา พันธมิตรศูนย์พร้อมด้วย ยูซีเอฟ คอลเลจออฟเมดิซีน ในโครงการ เช่น ทางการแพทย์ หรือการศึกษาวิดีโอเกม และพร้อมด้วยสถาบันของยูซีเอฟสำหรับการจำลองและการฝึกอบรมในเซ็นทรัลฟลอริดารีเสิร์ชพาร์คที่อยู่ติดกับวิทยาเขตหลักของมหาวิทยาลัย
สถาบันเซ็นเตอร์ฟอร์อีเมอร์จิงมีเดียแบ่งออกเป็นแปดแผนก:
แว็งซ็อง กงปานี
แว็งซ็อง ฌ็อง อึมปัว กงปานี () เกิดวันที่ 10 เมษายน ค.ศ. 1986 เป็นนักฟุตบอลชาวเบลเยียมเชื้อสายคองโก เล่นให้กับสโมสรฟุตบอลแมนเชสเตอร์ซิตีและฟุตบอลทีมชาติเบลเยียม เขาลงเล่นได้ทั้งในตำแหน่งเซนเตอร์แบ็กและกองกลางตัวรับ ในฤดูกาล 2011–12 เขาได้รับตำแหน่งเป็นกัปตันทีมแมนเชสเตอร์ซิตี และพาทีมคว้าแชมป์ พรีเมียร์ลีก 2 สมัย ในฤดูกาล 2011-2012 และในปี 2013-2014
ชาลส์ เทต รีกัน
ชาลส์ เทต รีกัน () นักมีนวิทยาชาวอังกฤษที่มีชื่อเสียง เกิดเมื่อวันที่ 1 กุมภาพันธ์ ค.ศ. 1878 ที่เมืองเชอร์บอร์น มณฑลดอร์เซต จบการศึกษาจากโรงเรียนดาร์บีและมหาวิทยาลัยเคมบริดจ์
ในปี ค.ศ. 1901 รีกันได้เข้าทำงานในพิพิธภัณฑ์ประวัติศาสตร์ธรรมชาติ และเป็นนักสัตววิทยาประจำพิพิธภัณฑ์ระหว่างปี ค.ศ. 1927-ค.ศ. 1938
ต่อมาได้รับเลือกให้เป็นสมาชิกราชสมาคมแห่งลอนดอนในปี ค.ศ. 1917
รีกัน เป็นนักมีนวิทยาที่มีชื่อเสียงอย่างยิ่งคนหนึ่ง โดยเป็นผู้ศึกษาและอนุกรมวิธานปลาชนิดต่าง ๆ มากมาย เช่น ปลาในวงศ์ปลาหมอสี (Cichlidae), การบรรยายลักษณะต่าง ๆ ของปลาในวงศ์ปลาตาเหลือกยาว (Elopidae) โดยเฉพาะอย่างยิ่งการอนุกรมวิธานปลากัดไทย หรือ ปลากัดสยาม ("Betta splendens") ที่มีชื่อเสียง
รีกันได้ร่วมทำงานกับนักมีนวิทยาชาวอังกฤษอีกคนที่มีชื่อเสียง คือ อีเทลเวนน์ เทรวาวาส ในพิพิธภัณฑ์ประวัติศาสตร์ธรรมชาติ
ได้มีปลาจำนวนมากที่ถูกตั้งชื่อชนิดเพื่อเป็นเกียรติแก่รีกัน โดยจะใช้ชื่อว่า "regani" อาทิ "Anadoras regani", "Apistogramma regani", "Julidochromis regani" เป็นต้น
ชาลส์ เทต รีกัน เสียชีวิตเมื่อวันที่ 12 มกราคม ค.ศ. 1943
เล็งกา
เล็งกา () เกิดเมื่อวันที่ 19 มีนาคม ค.ศ. 1978 เป็นนักร้อง นักแต่งเพลงชาวออสเตรเลีย เป็นที่รู้จักจากเพลง "เดอะโชว์" จากอัลบั้ม "เล็งกา" ที่ใช้ประกอบในโฆษณาโอลด์เนวี่ อัลบั้มและซิงเกิลของเธอได้ประสบความสำเร็จบนบิลบอร์ด ก่อนเป็นนักร้องเดี่ยวเธอเป็นที่รู้จักในฐานะนักแสดง ปรากฏตัวในซีรีส์ทางโทรทัศน์ของออสเตรเลียและภาพยนตร์หลายเรื่อง และนักร้องนำของวงดีคอเดอร์ ริง และมาอยู่ในสังกัตโซนีมิวสิก และอีพิกเรเคิดส์ ต่อมาได้มาอยู่ในสังกัตซคิพพาลองเรเคิดส์ และแต่งงานมีครอบครัวอยู่ที่ซิดนีย์
เล็งกา กรีแพค เกิดเมื่อวันที่ 19 มีนาคม ค.ศ. 1978 เธอเป็นลูกสาวของคุณพ่อนักดนตรีชาวเช็ก และคุณแม่ที่เป็นคุณครู เธอได้รับการเลี้ยงดูในนิวเซาท์เวลส์ ประเทศออสเตรเลีย จนกระทั่งเมื่อเธออายุเจ็ดขวบเมื่อครอบครัวของเธอย้ายไปอยู่ที่ซิดนีย์ ซึ่งเธอได้รับการศึกษาและการฝึกอบรมดนตรี และเธอเริ่มทำงานเป็นนักดนตรี
เล็งกาได้เป็นสมาชิกในวงดนตรีครอสโอเวอร์อิเล็กทรอนิกส์ร็อคชื่อ "ดีคอเดอร์ ริง" โดยเธอได้ออกอัลบั้มกับวงดนตรีนี้ไว้ 2 อัลบั้ม ก่อนที่เธอจะแยกจากวง และก็ย้ายไปอยู่ที่รัฐแคลิฟอร์เนียในปี ค.ศ. 2007 หลังจากแยกวง เธอได้ใช้ชื่อ "Lenka" ในวงการดนตรี และปล่อยซิงเกิลแรกของเธอชื่อ ""เดอะโชว์"" ซึ่งถือเป็นซิงเกิลที่ประสบความสำเร็จอย่างมากและถูกจัดอันดับใน บิลบอร์ด Adult Pop Songs อันดับที่ 25 และทำให้เธอมีชื่อเสียงจากซิงเกิลนี้เหมือนกับ "ทรับเบิลอิสอะเฟรนด์" นอกจากนี้ของอัลบั้มซิงเกิลนี้ยังได้ที่ 142 ในบิลบอร์ด 200
มรดกรัก ฉบับพันล้านวอน
มรดกรัก ฉบับพันล้านวอน เป็นละครเกาหลีใต้ ออกฉายทางช่องเอสบีเอส ตั้งแต่วันที่ 25 เมษายน ค.ศ. 2009 ถึง 26 กรกฎาคม ค.ศ. 2009 ในคืนวันเสาร์และอาทิตย์ และออกอากาศในประเทศไทย ทางไทยทีวีสีช่อง 3 ระหว่างวันที่ 19 กุมภาพันธ์ 2555 - 20 พฤษภาคม 2555crazy in love-jisun
http://www.thaitv3.com/ch3/%E0%B8%8B%E0%B8%B5%E0%B8%A3%E0%B8%B5%E0%B8%AA%E0%B9%8C%E0%B8%8A%E0%B9%88%E0%B8%AD%E0%B8%873/125/%E0%B8%A1%E0%B8%A3%E0%B8%94%E0%B8%81%E0%B8%A3%E0%B8%B1%E0%B8%81%E0%B8%89%E0%B8%9A%E0%B8%B1%E0%B8%9A%E0%B8%9E%E0%B8%B1%E0%B8%99%E0%B8%A5%E0%B9%89%E0%B8%B2%E0%B8%99%E0%B8%A7%E0%B8%AD%E0%B8%99/%E0%B9%80%E0%B8%A3%E0%B8%B7%E0%B9%88%E0%B8%AD%E0%B8%87%E0%B8%A2%E0%B9%88%E0%B8%AD/
กองพันทหารเกณฑ์
กองพันทหารเกณฑ์ เป็น ภาพยนตร์ไทย แนวตลกที่ออกฉายเมื่อปี พ.ศ. 2527 นำแสดงโดย ปัญญา นิรันดร์กุล
เป็นเรื่องราวของ ชาตรี นทีท่วม นักร้องและหัวหน้าวงดนตรีลูกทุ่งชื่อดังที่จับได้ใบแดงต้องไปเป็นทหารทำให้เขาพบรักกับนางพยาบาลคนหนึ่งซึ่งเป็นลูกสาวของผู้พันและพบพานกับเพื่อนทหารมากมายรวมถึง จ่าหวาน วันวาน ครูฝึกจอมโหด
รอยโรคของเซลล์ประสาทสั่งการส่วนบน
รอยโรคของเซลล์ประสาทสั่งการส่วนบน () เป็นรอยโรคอย่างหนึ่งของทางนำกระแสประสาทซึ่งอยู่เหนือเซลล์แอนทีเรียร์ฮอร์นของไขสันหลัง หรือมอเตอร์นิวเคลียสของเส้นประสาทสมอง รอยโรคชนิดนี้ต่างจากรอยโรคของเซลล์ประสาทล่าง ซึ่งส่งผลต่อเส้นใยประสาทที่นำสัญญาณต่อจากแอนทีเรียร์ฮอร์นของไขสันหลังไปยังกล้ามเนื้อที่เกี่ยวข้อง
อาการแบบมีรอยโรคของเซลล์ประสาทบนสามารถพบได้ในภาวะซึ่งส่งผลต่อเซลล์ประสาทสั่งการซึ่งอยู่ในสมองหรือไขสันหลัง เช่น โรคหลอดเลือดสมอง สมองกระทบกระเทือน หรืออัมพาตสมองใหญ่ เป็นต้น
เซอแร็ง
เซอแร็ง () เป็นเมืองในประเทศเบลเยียม ในจังหวัดลีแยฌ บนฝั่งแม่น้ำเมิซ เป็นศูนย์กลางอุตสาหกรรมโลหะของประเทศ ผลิตเครื่องจักรและมีแก้วคริสตัลที่มีชื่อเสียง
โอโกโปโก
โอโกโปโก หรือ ไนทากะ () เป็นชื่อเรียกของสัตว์ประหลาดในทะเลสาบ ซึ่งได้รับรายงานว่าอาศัยอยู่ในทะเลสาบโอคานากัน ในเมืองเคโลว์นา รัฐบริติชโคลัมเบีย ประเทศแคนาดา
โอโกโปโกได้รับการอ้างถึงว่ามีการพบโดยชาวกลุ่มปฐมชาติตั้งแต่ศตวรรษที่ 19 รูปพรรณสัญฐานที่กล่าวถึงบ่อยที่สุดในลักษณะของงูทะเลยักษ์ที่มีความยาว 40–50 ฟุต หรือ 60 ฟุต (12–15 เมตร) โดยกล่าวว่ามีรูปร่างยาวเหมือนงู มีครีบเล็ก ๆ 4 ข้าง คล้ายใบพายทำให้ว่ายน้ำได้เร็ว หางเรียวเล็ก ส่วนหัวไม่มีคำบรรยายที่แน่ชัด โดยผู้ที่พบโอโกโปโกล้วนแต่เป็นการพบเห็นบนผิวน้ำ โดยในยุคปัจจุบัน สถานที่ ๆ มีรายงานว่าพบเห็นโอโกโปโกมากที่สุด คือ รอบ ๆ เกาะงูหางกระดิ่ง ซึ่งเป็นเกาะเพียงแห่งเดียวในทะเลสาบแห่งนี้ ซึ่งข้างใต้เกาะมีสภาพเป็นถ้ำมากมาย อาจเป็นที่อาศัยของโอโกโปโกหรือสิ่งมีชีวิตขนาดใหญ่ได้ แต่การสำรวจใต้น้ำทำได้ยากเนื่องจากสภาพน้ำที่นี่ขุ่นมาก
นักวิจัยสัตว์ลึกลับชาวอังกฤษ คาร์ล ชูเกอร์ ได้จัดให้โอโกโปโกอยู่ในหมวดหมู่สัตว์ประหลาดหลายหนอกของกลุ่มบรรดาสัตว์ประหลาดในทะเลสาบทั้งหลาย เช่นเดียวกับ เนสซี ในทะเลสาบล็อกเนสส์ของสก็อตแลนด์ และชี้ให้เห็นว่าอาจเป็นชนิดหนึ่งของสัตว์เลื้อยคลานดึกดำบรรพ์ ดังเช่น โมซาซอรัส หรือพวกไพลโอซอร์ อย่างไรก็ตาม เนื่องด้วยหลักฐานทางกายภาพของสัตว์ชนิดนี้มักถูกจำกัดและไม่ชัดเจนทั้งทางภาพถ่ายและในฟิล์ม ซึ่งมักได้รับการอธิบายว่าเป็นปรากฏการณ์ของการพบสัตว์ที่มีอยู่โดยทั่วไป อย่างเช่น ตัวนาก หรือวัตถุที่ไม่มีชีวิต อย่างเช่น ท่อนไม้ลอยน้ำ ผู้เชี่ยวชาญเรื่องสัตว์น้ำสันนิษฐานว่าโอโกโปโกอาจจะเป็นปลาสเตอร์เจียน ซึ่งเป็นปลารูปร่างประหลาดเหมือนสัตว์ยุคก่อนประวัติศาสตร์ขนาดใหญ่ แต่ทว่าก็ยังไม่ปรากฏผู้ใดที่จับปลาสเตอร์เจียนในทะเลสาบโอคานากันได้ หรืออาจะเป็นปรากฏการณ์ที่ก๊าซในน้ำดันตัวพุ่งขึ้นมาสู่เหนือน้ำ ก็อาจทำให้เห็นเป็นมีอะไรบางอย่างโผล่ผุดขึ้นมาจากน้ำได้เช่นกัน
ผู้ที่อาศัยอยู่รอบ ๆ ทะเลสาบโอคานากันต่างเชื่อว่าโอโกโปโกมีอยู่จริง หลายคนเคยพบเห็น โดยเฉลี่ยมีผู้เห็นปีนึงประมาณ 6 คน ในเมืองเคโลว์นา มีรูปปั้นโอโกโปโกปรากฏอยู่หลายแห่ง รวมถึงมีการผลิตเสื้อยืดสกรีนรูปโอโกโปโกทั้งเด็กและผู้ใหญ่จำหน่ายเป็นที่ระลึกอีกด้วย
ชื่อของ "โอโกโปโก" มาจากเพลงมิวสิคฮอลล์ ค.ศ. 1924 ที่มีชื่อว่า "" โดย คัมเบอร์แลนด์ คลาร์ก และ มาร์ค สตรอง
ชาอูหลง
ชาอูหลง ( แปลว่า "ชามังกรดำ") เป็นชากึ่งหมัก ผ่านกระบวนการนวดเล็กน้อย ใช้เวลาไม่มากนัก มีกลิ่นหอม รสชาดชุ่มคอ ถ้าเป็นชาน้ำร้อนจะเห็นสีเขียวของใบชาอยู่ รสชาติจะจืดกว่าชาเขียว น้ำชามีสีแดงเข้ม หมักใบสดระหว่างผลิตบางส่วน
ต้นกำเนิดของชาอูหลงอยู่ที่ประเทศจีน ในมณฑลฝูเจี้ยน (ฮกเกี้ยน) ซึ่งภาษาจีนใช้ว่า “อูหลงฉา” อันแปลความหมายได้ว่า มังกรดำ ตำนานเกี่ยวกับชาอูหลงนั้นมีมากมายแต่ที่เห็นจะตรงกันหลายตำรากล่าวถึงในสมัยราชวงศ์ชิง ซึ่งเป็นจุดกำเนิดชาแห่งตำนานชาอูหลง
กระบวนการผลิต นำยอดชามาผึ่งแดดให้อุณหภูมิในยอดชาสูงขึ้น ทำให้เกิดกลิ่นหอม นำมาผึ่งในที่ร่ม พร้อมเขย่าเพื่อกระตุ้นให้ใบชาตื่นตัว เข้ากระบวนการเร่งการหมัก ทำให้น้ำชามีสีเข้มขึ้น
ประโยชน์ของใบชา น้ำชามีสาร tannin ช่วยสลายไขมันในลำไส้ใหญ่ ช่วยทำให้สดชื่น กระตุ้นการทำงานของระบบประสาทและหมุนเวียนโลหิต 
ชาอูหลงขึ้นชื่อในเรื่องการช่วยในการดูดซึมไขมันและควบคุมน้ำหนัก นอกจากนี้สรรพคุณชาอูหลงยังช่วยลดการเกิดโรคต่างๆ อาทิ
รอยโรคของเซลล์ประสาทสั่งการส่วนล่าง
รอยโรคของเซลล์ประสาทสั่งการส่วนล่าง () เป็นรอยโรคอย่างหนึ่งของทางนำกระแสประสาทซึ่งอยู่ที่ใยประสาทใต้ต่อแอนทีเรียร์ฮอร์นของไขสันหลังไปจนถึงกล้ามเนื้อที่เกี่ยวข้อง ซึ่งเป็นที่อยู่ของเซลล์ประสาทสั่งการส่วนล่าง
ลักษณะเฉพาะอย่างหนึ่งซึ่งใช้ดูว่าอาการทางประสาทนั้นเป็นรอยโรคที่เกิดกับเซลล์ประสาทสั่งการส่วนล่างหรือไม่ก็คือการมีอาการอัมพาตแบบเปลี้ยหรือไม่ ซึ่งแตกต่างจากอาการของการมีรอยโรคกับเซลล์ประสาทสั่งการส่วนบนซึ่งจะมีอาการอัมพาตแบบเกร็ง
เหตุจลาจลที่เรือนจำอาโปดากา
เหตุจลาจลที่เรือนจำอาโปดากา ส่งผลให้มีอยู่เสียชีวิต 44 ราย เกิดที่ประเทศเม็กซิโกในวันที่ 19 กุมภาพันธ์ พ.ศ. 2555 ในหมู่นักโทษของเรือนจำเมืองอาโปดากา รัฐนวยโวเลออง ซึ่งอยู่ห่างจากชายแดนรัฐเทกซัสของสหรัฐไปราว 225 กิโลเมตร ในจำนวนนั้นเป็นสมาชิกแก๊งมาเฟียอ่าวและแก๊งเซตัส โดยเหยื่อทั้งถูกทุบตี ถูกแทง และขว้างปาก้อนหินใส่ ฆอร์เฆ โดเมเน โฆษกด้านความมั่นคงของรัฐบาลท้องถิ่นนวยโวเลอองเผยว่า มีความเป็นไปได้ที่มีนักโทษบางรายหลบหนี ซึ่งอาจเป็นแรงจูงใจให้เกิดการต่อสู้ดังกล่าวเพื่อเป็นการเบี่ยงเบนความสนใจของเจ้าหน้าที่
เจ้าหน้าที่สอบสวนชี้ว่า เจ้าหน้าที่รักษาความปลอดภัยของเรือนจำอาจมีส่วนรู้เห็นให้ความช่วยเหลือก่อเหตุจลาจลดังกล่าว โดยทางการได้ควบคุมตัวเจ้าหน้าที่เรือนจำทุกคนไว้สอบปากคำแล้ว เนื่องจากในช่วงหลายปีที่ผ่านมา มีการแหกคุกเกิดขึ้นหลายครั้งในเม็กซิโก และหลายครั้งที่เจ้าหน้าที่ให้ความร่วมมือ อย่างไรก็ตาม ไม่ชัดเจนว่าเหตุปะทะกันรุนแรงครั้งนี้เป็นการต่อสู้ระหว่างแก๊งอ่าว กับแก๊งเซตัสหรือไม่ โดเมเนเสริม
ทั้งนี้ เรือนจำในเมืองมอนเตร์เรย์ก็เหมือนกับเรือนจำอีกหลายแห่งในเม็กซิโก ซึ่งมีนักโทษอยู่กันอย่างแออัด ผลสืบเนื่องจากสงครามต่อต้านยาเสพติดเป็นเวลา 5 ปี ของประธานาธิบดีเฟลิเป กัลเดรอน ที่ต้องการปราบปรามแก๊งค้ายาโดยก่อนหน้านี้ ก็มีการต่อสู้ปะทะกันระหว่างแก๊งคู่ปรับในเรือนจำแห่งหนึ่ง ทางตอนเหนือของประเทศ เมื่อเดือนมกราคมที่ผ่านมา ทำให้มีนักโทษเสียชีวิต 31 ราย และบาดเจ็บ 13 คน
คาโดมะ
คาโดมะ () เป็นเมืองในจังหวัดโอซากะ ประเทศญี่ปุ่น ตั้งอยู่ทางทิศตะวันออกเฉียงเหนือของเมืองโอซากะ ตามเส้นทางรถไฟสายเคฮัน
คาโดมะสถาปนาเมื่อวันที่ 1 สิงหาคม ค.ศ. 1963 มีขนาดพื้นที่ทั้งสิ้น 12.28 ตารางกิโลเมตร มีจำนวนประชากร 128,034 ในปี ค.ศ. 2010 รู้จักในสถานที่ตั้งสำนักงานใหญ่ของบริษัทมัตสึชิตะ (พานาโซนิค คอร์ปอเรชั่น)
สโมสรฟุตบอลศรีสะเกษ ยูไนเต็ด
สโมสรฟุตบอลศรีสะเกษ ยูไนเต็ด เป็นสโมสรฟุตบอลอาชีพในประเทศไทยโดยเป็นทีมจากจังหวัดศรีสะเกษ ปัจจุบันเล่นใน ลีก ดิวิชั่น 2
กลุ่มคลื่น QRS
กลุ่มคลื่น QRS () เป็นกลุ่มของคลื่นซึ่งเป็นส่วนหนึ่งของคลื่นไฟฟ้าหัวใจ ส่วนใหญ่จะเห็นอยู่ตรงกลางของชุดคลื่นไฟฟ้าหัวใจ และเห็นได้เด่นชัดที่สุด กลุ่มคลื่นนี้สอดคล้องกับจังหวะ depolarization ของห้องหัวใจซ้ายล่างและขวาล่าง ปกติกินเวลาประมาณ 0.06 - 0.10 วินาที แต่อาจสั้นกว่านี้ได้ในเด็กหรือขณะออกแรง
คลื่นไฟฟ้าหัวใจโดยปกติมีคลื่นที่เห็นได้อยู่ 5 ตัว ได้แก่คลื่น P, คลื่น T และกลุ่มคลื่น Q, R และ S ซึ่งกลุ่มคลื่น QRS นี้ แสดงถึงเหตุการณ์เดียวกันที่เกิดขึ้นพร้อมๆ กัน ส่วนใหญ่จึงถือว่าเป็นสิ่งเดียวกัน คลื่น Q คือคลื่นทิศเป็นลบ (หัวลง) ที่เกิดตามหลังคลื่น P คลื่น R คือคลื่นทิศเป็นบวกที่เกิดตามหลังมา และ คลื่น S คือคลื่นทิศเป็นลบที่ตามหลังคลื่น R จากนั้นเป็นคลื่น T ตามหลังคลื่น S และบางครั้งอาจมีคลื่น U ตามหลังได้อีก
ลัมโบร์กีนี เรเบนตัน
ลัมโบร์กีนี เรเบนตัน (Lamborghini Reventón ) เป็นรถยนต์นั่งสมรรถนะสูง เครื่องยนตร์กลางลำหลัง ขับเคลื่อนสี่ล้อ (AWD) 2 ประตู 2 ที่นั่ง ผลิตโดยบริษัทรถยนต์สัญชาติอิตาลี ลัมโบร์กีนี เปิดตัวในปี ค.ศ. 2007 ที่งานแฟรงค์เฟิร์ตมอเตอร์โชว์ และกลายเป็นรถที่มีมูลค่าสูงที่สุดในงาน ด้วยราคา 1 ล้านยูโร หรือ กว่า 1.5 ล้านดอลลาร์สหรัฐ เรเบนตัน สามารถทำความเร็วสูงสุดไว้ที่ 356 กม./ชม. (221.2 ไมล์ต่อชั่วโมง) ซึ่งบันทึกไว้ที่ดูไบ บริษัทลัมโบร์กีนี ก็ได้ออกมาประกาศว่า จะจำหน่ายเพียง 20 คันเท่านั้น (แม้ว่าเดิมทีจะมีข่าวลือว่า จะผลิตถึง 100 คันก็ตาม) แบ่งเป็น 10 คันที่สหรัฐอเมริกา 7 คันที่ยุโรป 1 คันที่แคนาดา และ 2 คันที่เอเซียโดยแต่ละคันจะทำเครื่องหมายการค้าเป็น 0/20 ส่วนคันที่ผลิตนอกเหนือจากจำนวนที่กล่าวมาจะนำไปเก็บไว้ที่พิพิธภัณฑ์ลัมโบร์กีนี
ทั้ง ๆ ที่ตัวถังภายนอกได้รับการออกแบบใหม่เกือบทั้งหมด แต่เครื่องยนต์กลับใช้ระบบส่งกำลังทุกอย่าง รวมถึงเครื่องยนต์ V12 จากมูร์เซียลาโก เรเบนตัน ได้รับแรงบันดาลใจการออกแบบมาจาก "เครื่องบินขับไล่ที่เร็วที่สุด"
เรเบนตัน โรดสเตอร์ เป็นรุ่นเสริมเปิดตัวที่แฟรงค์เฟิร์ตมอเตอร์โชว์ในปี ค.ศ. 2009 ใช้เครื่องยนต์จาก Murciélago LP 670-4 SuperVeloce ซึ่งก็คือตัวท็อปของมูร์เซียลาโก โดยจะมีการผลิตน้อยกว่าโฉมคูเป คือเพียง 15 คันเท่านั้น ด้วยราคาคันละกว่า 1,100,000 ยูโร เรเบนตัน โรดสเตอร์มีความเร็วสูงสุดต่ำกว่าเรเบนตันเล็กน้อย ความเร็วสูงสุดของมันคือ 205 ไมล์ต่อชั่วโมง โดยอัตราเร่ง 62 ไมล์ใช้เวลา 3.3 วินาที
กองทัพรัสเซีย
กองทัพสหพันธรัฐรัสเซีย () เป็นราชการทหารของประเทศรัสเซีย ก่อตั้งขึ้นหลังสหภาพโซเวียตล่มสลาย วันที่ 7 พฤษภาคม 2535 บอริส เยลต์ซินลงนามในคำสั่งประธานาธิบดีที่สถาปนากระทรวงกลาโหมรัสเซียและกำหนดให้หน่วยทหารกองทัพโซเวียตทั้งหมดในดินแดนสาธารณรัฐสังคมนิยมโซเวียตรัสเซียอยู่ใต้การควบคุมของรัสเซีย ประธานาธิบดีรัสเซียเป็นผู้บัญชาการทหารของกองทัพ
จำนวนกำลังพลมีระบุในคำสั่งประธานาธิบดีรัสเซีย วันที่ 1 มกราคม 2551 มีการกำหนดทหาร 2,019,629 นาย รวมถึงทหาร 1,134,800 นาย ในปี 2553 สถาบันศึกษายุทธศาสตร์ระหว่างประเทศประเมินว่ากองทัพรัสเซียมีกำลังพลประจำการราว 1,040,000 นาย และกองหนุน 2,035,000 นาย (ส่วนใหญ่เป็นอดีตทหารเกณฑ์) หอบัญชีรัสเซียรายงานกำลังพลในกองทัพและได้รับค่าจ้างแท้จริงไว้ที่ 766,000 นายในเดือนตุลาคม 2556 ซึ่งไม่ตรงกับกำลังพลที่ระบุไว้ในคำสั่งประธานาธิบดี จนถึงเดือนธันวาคม 2556 กองทัพมีกำลังพลอยู่ที่ร้อยละ 82 ของกำลังพลที่ต้องการ
เอสแตล เบอร์นาดอตต์
เอสแตล โรเมน เบอร์นาดอตต์ เคาน์เตสแห่งวิสบอรย์ (26 กันยายน ค.ศ. 1904 — 28 พฤษภาคม ค.ศ. 1984) มีนามเดิมแต่แรกเกิดว่า เอสแตล โรเมน แมนวิลล์ หรืออาจรู้จักในนาม เอสแตล เอกสตรันด์ เป็นเคาน์เตสสวีเดนเชื้อสายอเมริกันที่มีบทบาทในการเป็นผู้นำคณะกรรมการกาชาดระหว่างประเทศ และเนตรนารี
เธอได้สมรสกับเคานต์ฟอลเกแห่งวิสบอรย์ ซึ่งภายหลังสามีได้ถูกลอบสังหารขณะปฏิบัติหน้าที่ในอิสราเอล ในปี ค.ศ. 1948 อย่างไรก็ตามเธอถือเป็นชาวอเมริกันคนแรกที่เสกสมรสกับเจ้านายจากราชวงศ์ยุโรป
ชื่อของเธอถูกนำมาตั้งเป็นพระนามของพระราชธิดาพระองค์แรกในมกุฎราชกุมารีวิกตอเรียแห่งสวีเดน คือ เจ้าหญิงเอสแตล ดัชเชสแห่งเอิสเตอร์เยิตลันด์
.gov
.gov เป็นโดเมนระดับบนสุดตามหมวด (gTLD) ในระบบการตั้งชื่อโดเมนบนอินเทอร์เน็ต ย่อมาจากคำว่า government
ปัจจุบัน .gov ได้รับการสงวนไว้สำหรับหน่วยงานรัฐบาลของสหรัฐอเมริกาเท่านั้น อย่างไรก็ตามมีบางหน่วยงานที่ใช้ .us แทน หรือใช้ทั้งสองอย่าง
.pro
.pro เป็นโดเมนระดับบนสุดตามหมวด (gTLD) ในระบบการตั้งชื่อโดเมนบนอินเทอร์เน็ต ย่อมาจากคำว่า professional
รีจิสทรีโปร (RegistryPro) ได้บรรลุข้อตกลงกับ ICANN เมื่อเดือนพฤษภาคม พ.ศ. 2545 ในการเปิดใช้งานโดเมน .pro และเริ่มเปิดใช้งานได้ในเดือนมิถุนายน 2547 โดยในช่วงนั้นยังจำกัดการใช้งาน ให้เฉพาะนักกฎหมาย นักบัญชี แพทย์ และวิศวกร ในประเทศสหรัฐอเมริกา, แคนาดา, สหราชอาณาจักร, ฝรั่งเศส และเยอรมนี ที่จะจดทะเบียนโดเมนเนมใน .pro ได้ ต่อมาเดือนกันยายน 2551 เริ่มอนุญาตให้ผู้เชี่ยวชาญ (professional) ที่ได้รับการรับรองจากรัฐบาลของประเทศต่าง ๆ ทั่วโลก จดทะเบียนโดเมนเนมใน .pro ได้
ในปี 2555 Afilias Limited เข้าครอบครองกิจการรีจิสทรีโปร และตั้งแต่วันที่ 16 พฤศจิกายน 2558 เป็นต้นมา กฎข้อบังคับเกี่ยวกับคุณสมบัติผู้ขอจดทะเบียนโดเมน .pro นั้นได้ถูกยกเลิก ทำให้บุคคลทั่วไป บริษัท องค์กร หรือกลุ่มใด ๆ ก็สามารถจดทะเบียนโดเมนที่เป็น .pro ได้ตั้งแต่นั้นเป็นต้นมา
ลีเบรอวีล
ลีเบรอวีล () เป็นเมืองหลวงของประเทศกาบอง ก่อตั้งขึ้นเมื่อปี ค.ศ. 1849 มีประชากร 578,156 คน (ณ วันที่ 1 มกราคม ค.ศ. 2005) เป็นเมืองที่ใหญ่ที่สุดของประเทศและเป็นท่าเรือของแม่น้ำ Komo ที่อยู่ใกล้อ่าวกินีซึ่งเป็นศูนย์กลางของการค้าไม้
ทีนเอจมิวแตนท์นินจาเทอร์เทิลส์: สแมชอัพ
ทีนเอจมิวแตนท์นินจาเทอร์เทิลส์: สแมชอัพ () เป็นเกมต่อของสู้ซีรีส์เต่านินจา สำหรับวิดีโอเกมคอนโซลระบบวี และเพลย์สเตชัน 2 เกมได้รับการพัฒนาโดยเกมอาร์ท ซึ่งเป็นบริษัทพัฒนาเกมญี่ปุ่น ที่ได้เคยร่วมงานในช่วงก่อนหน้านี้กับเกม "ซูเปอร์สแมชบราเธอร์บรอวล์" รวมถึงอดีตสมาชิกหลายรายของทีมนินจา ที่ซึ่งก่อนหน้านี้ทำงานให้กับ "นินจาไกเด็น II" และชื่อเต็มของเกม "ทีนเอจมิวแตนท์นินจาเทอร์เทิลส์: สแมชอัพ" ได้รับการประกาศขึ้น ณ วันที่ 23 มกราคม ค.ศ. 2009 โดยตัวเกมไม่ได้มีส่วนผูกติดอยู่กับขบวนการเต่าที่ได้รับลิขสิทธิ์อยู่ก่อนหน้านี้ และยังมีรูปแบบที่คล้ายกับ "นินจาเต่า 4 กระดองรวมพลังประจัญบาน" ซึ่งเป็นภาพยนตร์คอมพิวเตอร์แอนิเมชัน ค.ศ. 2007
การตอบรับของเกมโดยทั่วไปเป็นลักษณะที่หลากหลาย ในขณะที่ได้รับการยกย่องในโหมดออนไลน์ นี่เป็นแนวความคิดที่แยกออกมาจาก "ซูเปอร์สแมชบราเธอร์บรอวล์" เว็บไซต์ไอจีเอ็นได้ประเมิน ทีนเอจมิวแตนท์นินจาเทอร์เทิลส์: สแมชอัพ นี้ไว้ที่ 7 คะแนนเต็ม 10 โดยกล่าวว่าเป็นเวอร์ชันโคลนนิงของสแมชบราเธอร์ แต่ก็ทำให้ผู้เล่นต้องการที่จะเล่นสแมชบราเธอร์แทน
เว็บไซต์เกมสปอทยังได้ให้เกมนี้อยู่ที่ 7 คะแนนเต็ม 10 โดยกล่าวว่ามีระบบการต่อสู้ที่ดีและมีเนื้อหาที่หนักแน่น แต่ขาดการปรับแต่งให้แพรวพราวให้สมกับชื่อเรื่อง ส่วนผู้ที่ชื่นชอบการ์ตูนซีรีส์นี้ กลับมีปฏิกิริยาในเชิงลบต่อบัญชีรายการ ซึ่งมีขนาดเล็กกว่าอย่างน่าสังเกตเมื่อเทียบกับ "ซูเปอร์สแมชบราเธอร์บรอวล์" และตารางเลือกตัวละครก็ปรากฏให้เห็นเฉพาะที่มีในซีรีส์การ์ตูน ค.ศ. 2003 เท่านั้น ในขณะที่ตัวละครจากซีรีส์ 1987 และในฉบับภาพยนตร์นั้นกลับถูกละเลย
ลิมโบ
ในเทววิทยาคริสตจักรคาทอลิก ลิมโบ (, ), ขอบหรือพรมแดน หมายถึง "ขอบ" นรก) เป็นความคิดทางทฤษฎีเกี่ยวกับสภาพหลังความตายของผู้ที่เสียชีวิตในบาปกำเนิดโดยไม่ได้ถูกส่งไปยังนรก ลิมโบมิใช่คำสอนอย่างเป็นทางการของคริสตจักรโรมันคาทอลิกหรือนิกายอื่นของศาสนาคริสต์
สาธารณรัฐคาเรเลีย
สาธารณรัฐคาเรเลีย () หรือ สาธารณรัฐคาเรลียา (, "Respublika Kareliya"; ) เป็นสาธารณรัฐในประเทศรัสเซีย ตั้งอยู่ทางตะวันตกเฉียงเหนือของประเทศส่วนที่อยู่ในทวีปยุโรป มีเมืองหลวงคือ เปโตรซาวอดสค์ มีประชากร 643,548 คน (ค.ศ. 2010) มีลักษณะภูมิประเทศคล้ายประเทศฟินแลนด์ ประกอบด้วยภูเขาเตี้ย ๆ มีทะเลสาบ ที่ลุ่มชื้นแฉะและธารน้ำอยู่ทั่วไป
คาเรเลียจัดตั้งขึ้นเป็นรัฐอิสระในยุคกลาง จนตกอยู่ใต้อำนาจของสวีเดนในคริสต์ศตวรรษที่ 17 รัสเซียได้ผนวกเข้ากับดินแดนของตนและตั้งเป็นสาธารณรัฐปกครองตนเองสังคมนิยมโซเวียตคาเรเลียในสหภาพโซเวียตเมื่อ ค.ศ. 1923 จากผลสงครามรัสเซีย-ฟินแลนด์ระหว่าง ค.ศ. 1939-1940 ฟินแลนด์ต้องเสียดินแดนบางส่วนให้กับสหภาพโซเวียต จึงมีการจัดตั้งสาธารณรัฐสังคมนิยมโซเวียตคาเรเลีย-ฟินแลนด์แทนสาธารณรัฐปกครองตนเองสังคมนิยมโซเวียตคาเรเลีย ในช่วงสงครามโลกครั้งที่สอง เยอรมนีและฟินแลนด์เข้ายึดครองบางส่วนของสาธารณรัฐนี้ จนยกเลิกสาธารณรัฐสังคมนิยมโซเวียตคาเรเลีย-ฟินแลนด์ ในปี ค.ศ. 1956 และเปลี่ยนมาเป็นสาธารณรัฐปกครองตนเองสังคมนิยมโซเวียตคาเรเลียอีกครั้ง จนเปลี่ยนสภาพเป็นสาธารณรัฐหนึ่งของรัสเซียหลังสหภาพโซเวียตล่มสลายลงในปี ค.ศ. 1991
แคนซัสซิตี (รัฐมิสซูรี)
แคนซัสซิตี () เป็นเมืองที่ใหญ่ที่สุดของรัฐมิสซูรี ในเคลย์เคาน์ตี แพลตต์เคาน์ตีและแจ็กสันเคาน์ตี ของสหรัฐอเมริกา ครอบคลุมพื้นที่ 318 ตร.ไมล์ (820 ตร.กม.) จากข้อมูลปี ค.ศ. 2010 มีประชากร 459,787 คน และในเขตมหานครมีประชากร 2.1 ล้านคน มีการตั้งถิ่นฐานอย่างถาวรตั้งแต่ ค.ศ. 1821 ต่อมาเจริญเติบโตจนกลายเป็นนิคมแห่งเวสต์พอร์ต ซึ่งจัดตั้งขึ้นใน ค.ศ. 1833 และกลายเป็นเมืองชื่อ ทาวน์ออฟแคนซัส ใน ค.ศ. 1838 เปลี่ยนชื่อเมืองเป็น ซิตีออฟแคนซัส และเปลี่ยนเป็นชื่อปัจจุบันในปี ค.ศ. 1889
เมืองเป็นที่รู้จักด้านเพลงแนวแจ๊ซและบลูส์ เช่นเดียวกับอาหาร ที่เป็นที่รู้จักอย่าง บาร์บีคิวสไตล์แคนซัสซิตี
อู๋ จื่อสวี
อู่ จื่อซวี (伍子胥) เกิดในสมัยชุนชิว (เสียชีวิตประมาณ 484 ก่อนคริสต์ศักราช) เป็นคนรัฐฉู่ (บ้านเกิดปัจจุบันคือมณฑล หูเป่ย อำเภอเจี้ยนลี่) อู่จื่อซวี เป็นบุตรของ อู่เชอ (伍奢) อู่เชอรับราชการในราชสำนักฉู่ เป็นอาจารย์ของรัชทายาทเจี้ยน (太子建) ต่อมารัชทายาทเจี้ยนถูกใส่ร้ายว่าคิดกบฏ อู่เชอถูกฆ่า อู่จื่อซวีต้องลี้ภัยไปยังแคว้นอู๋ (吴） ที่แคว้นอู๋ สามารถวางแผนกำจัดอู๋อ๋องเหลียว (吳王僚) และช่วยให้ กงจื่อกวงขึ้นครองราชย์ เป็น อู๋อ๋องเหอหลู (闔閭)
ท่าอากาศยานฮะชิโจจิมะ
ท่าอากาศยานฮะชิโจจิมะ (ญี่ปุ่น: 八丈島 Hachijō-jima)(IATA: HAC, ICAO: RJTH) เป็นท่าอากาศยานท้องถิ่น รองรับเที่ยวบินภายในประเทศ ที่ตั้งอยู่เกาะฮาชิโจจิมะ จังหวัดโตเกียว
อติรุจ กิตติพัฒนะ
อติรุจ กิตติพัฒนะ หรืออติรุจ ทองนุ้ย หรือที่รู้จักกันจากการแข่งขันรายการ เดอะสตาร์ ค้นฟ้าคว้าดาว ปี 8 ในชื่อ แคน เดอะสตาร์ ซึ่งเขาได้รับตำแหน่งรองชนะเลิศอันดับ 3 แคนเป็นคนที่มีความสามารถและพัฒนาการที่ดีมาก จนได้รับคำชมจากพี่โจ้ 1 ใน 3 กรรมการของรายการว่าเป็น "ม้ามืด" และก็ได้รับคำชมจากกรรมการท่านอื่นๆด้วยในระหว่างการแข่งขันด้วยเช่นกัน เริ่มต้นงานในวงการบันเทิงในฐานะนักร้อง นักแสดงสมทบของค่ายเอ็กแซ็กท์ ในผลงานการแสดงนั้นมีผลงานละครเรื่อง คู่กรรมและภาพยนตร์เรื่อง แผลเก่า
แคนเริ่มเป็นที่รู้จักในบทบาทของพิธีกรรายการและข่าวบันเทิงของช่องวัน 31 ซึ่งก็ได้รับคำชื่นชมจากการปฏิบัติหน้าที่พิธีกรได้ดี ภายหลังแคนได้รับโอกาสให้ทำหน้าที่ผู้ประกาศข่าวรายการข่าวของช่องวันหลายรายการ ก่อนจะได้รับหน้าที่ผู้สื่อข่าวและผู้ประกาศข่าวของช่องวันอย่างเต็มตัวในรายการข่าวทั้งหมดสองรายการคือ ข่าวเที่ยงช่องวัน ข่าวรอบดึก One Update ซึ่งได้ทำหน้าที่ร่วมกับผู้ประกาศข่าวที่มีชื่อเสียงอย่าง นารากร ติยายนและ ภาคภูมิ พันธุ์สถิตย์
อติรุจ กิตติพัฒนะ เกิดเมื่อวันที่ 8 มิถุนายน พ.ศ. 2534 ที่จังหวัดสุโขทัย สำเร็จการศึกษาระดับมัธยมศึกษาตอนปลาย สายวิทยาศาสตร์-คณิตศาสตร์ ด้วยคะแนนเฉลี่ยสะสม 3.64 จากโรงเรียนสวรรค์อนันต์วิทยา จังหวัดสุโขทัย และ จบการศึกษาคณะการสื่อสารมวลชน สาขาการประชาสัมพันธ์ และการโฆษณา มหาวิทยาลัยเชียงใหม่ คะแนนเฉลี่ยสะสม 3.11 เป็นที่รู้จักจากการเป็น ผู้เข้าแข่งขันจากรายการ เดอะสตาร์ ค้นฟ้าคว้าดาว ปี 8 โดยในการแคนได้รับรางวัล รองชนะเลิศอันดับ 3 หลังจากการประกวด แคนได้มีซิงเกิลเป็นของคือ เหตุผลหรือข้ออ้าง
แคนได้เป็นนักร้องสังกัดจีเอ็มเอ็ม แกรมมี่กับผู้ประกาศข่าวและพิธีกรของช่องวันหลายรายการ ภายหลังได้ผันตัวมาเป็นผู้สื่อข่าวและผู้ประกาศข่าวของช่องวันอย่างเต็มตัว โดยมีรายการที่ทำหน้าที่ เช่น เที่ยงรายวัน ข่าวรอบดึก วันทันข่าว สุดสัปดาห์ ชีวิตส่วนตัว อติรุจ มีศักดิ์เป็นลูกพี่ลูกน้องของ ฝน นลินทิพย์ เพิ่มภัทรสกุล นักแสดงสาวจากภาพยนตร์เรื่อง ซัมบาลา และละครซิทคอมจาก นัดกับนัด และ ตลกหกฉาก
ภาลฎา ฐิตะวชิระ
ภาลฎา ฐิตะวชิระ (ชื่อเดิม : โสรญา ฐิตะวชิระ) เกิด 8 กุมภาพันธ์ พ.ศ. 2539 หรือชื่อเล่นว่า สไมล์ เป็นนักร้องและบิวตี้บล็อกเกอร์ชาวไทย มีชื่อเสียงมาจากการเข้าร่วมประกวดความสามารถในรายการ เดอะสตาร์ ค้นฟ้าคว้าดาว ปี 8 เมื่อปีพ.ศ. 2555 โดยผ่านเข้ารอบ 8 คนสุดท้าย เป็นตัวแทนภาคกลาง และได้หมายเลขรหัสคือ 6 จบชั้นมัธยมศึกษาจาก โรงเรียนมัธยมสังคีตวิทยา สายวิทย์-คณิต และได้รับทุนความสามารถพิเศษ ด้านศิลปินจากมหาวิทยาลัยรังสิต คณะนิเทศศาสตร์ สาขาวิชาการภาพยนตร์และวิดิทัศน์ มหาวิทยาลัยรังสิต
ปัจจุบัน สไมล์ ภาลฎา มีช่องยูทูปแชนแนลของตัวเองว่า Smile Parada รวมทั้งไลฟ์สไตล์ของสไมล์ เน้น How to แต่งหน้าและลงคลิปร้องเพลงโคฟเวอร์อยู่บ้าง
ภาลฎา ฐิตะวชิระ ได้เข้ามาประกวดรายการ เดอะสตาร์ ค้นฟ้าคว้าดาวปี 8 เป็นตัวแทนภาคกลาง ได้รับหมายเลขรหัส *6
วรินทร จตุรภุช
วรินทร จตุรภุช หรือ สต๊อป เดอะสตาร์ เป็นนักร้องชาวไทย เป็นที่รู้จักจากการประกวด เดอะสตาร์ ค้นฟ้าคว้าดาวปี 8 โดยสต๊อปได้รางวัลรองชนะเลิศอันดับ 5 (ที่ 6)
วรินทร จตุรภุช (ชื่อเดิม: วริษฐา จตุรภุช) หรือ "สต๊อป" เกิดเมื่อวันที่ 16 กันยายน พ.ศ. 2535 น้ำหนัก 45 กก. ส่วนสูง 161 ซม. ภูมิลำเนาอยู่ที่ ปทุมธานี ปัจจุบัน(พุทธศักราช 2555) กำลังศึกษาอยู่ชั้นปี 2 สถาบันเทคโนโลยีสิรินธร (SIIT) คณะวิศวกรรมศาสตร์ สาขาคอมพิวเตอร์ มหาวิทยาลัยธรรมศาสตร์ สต๊อปยังมีความสามารถพิเศษคือ การเต้น การเล่นBeat Box และการร้องOpera และมีแนวเพลงที่ถนัดคือแนว Balled , Hip-Hop และ R&B และนอกจากนี้สต๊อปยังเป็นน้องสาวแท้ๆของ ธนษิต จตุรภุช หรือ ต้น AF8 ผู้ชนะเลิศจากรายการ ทรู อะคาเดมี่ แฟนเทเชีย ซีซั่นที่ 8 และมีอาซึ่งเป็นนักแสดงคือ ชไมพร จตุรภุชในปลายปี 2554 สต๊อปได้มาสมัครรายการ เดอะสตาร์ ค้นฟ้าคว้าดาวปี 8 ที่โรงแรมโลตัส ปางสวนแก้ว จังหวัดเชียงใหม่ และสต๊อปก็ได้เป็นตัวแทนภาคเหนือ และต่อมาก็ได้เข้ารอบ 8 คนสุดท้ายของเดอะสตาร์ ค้นฟ้าคว้าดาวปี 8
แต่ก่อนหน้านั้นสต๊อปเคยประกวดรายการ True Academy Fantasia Season 7 (True af7) True Academy Fantasia Season 8 (True af8) และ KPN AWARD ครั้งที่ 20 แต่ไม่ผ่านการคัดเลือกเพลง
-เพื่อดาวดวงนั้น
-Don't stop (หยุดไม่ได้แล้ว)
-Don't stop (หยุดไม่ได้แล้ว) Remix VerSion
-ชีวิตในมือเธอ(เพลงประกอบละคร มารยาริษยา)
-หลอกนานๆ(เพลงประกอบละคร ไอ้คุณผี)
กูดิสันพาร์ก
กูดิสันพาร์ก () เป็น สนามฟุตบอลของสโมสรเอฟเวอร์ตัน เปิดใช้เมื่อวันที่ 24 สิงหาคม ค.ศ. 1892 ภายหลังจากที่ผู้บริหารทีมเอฟเวอร์ตันในยุคนั้นเกิดทะเลาะกับจอห์น โฮลดิง เจ้าของสนามแอนฟีลด์ที่ทางทีมได้ไปขอเช่าเนื่องจากเรื่องค่าเช่า
ซามูเอล ริชาร์ด เดวีส์
ซามูเอล ริชาร์ด เดวีส์ () เป็นนักฟุตบอลชาวอังกฤษในตำแหน่ง กองหน้า และเป็นผู้ร่วมก่อตั้งทีม เอซี มิลาน กับ เฮอร์เบิร์ต คิลปิน
โดยลูกชายของเขาคือ คาร์โล เดวีส์ ก็เป็นนักฟุตบอลของเอซี มิลานเช่นเดียวกัน
สนามกีฬายูเวนตุส
สนามกีฬายูเวนตุส () เป็นสนามฟุตบอล ที่ตั้งอยู่ในเมืองตูริน และเป็นสนามกีฬาเหย้าของ สโมสรฟุตบอลยูเวนตุส โดยสนามแห่งนี้สร้างบนที่ตั้งเดิมของ เดลเลอัลปิ สนามฟุตบอลประจำเมืองตูริน
สมอลล์วิลล์ (ฤดูกาลที่ 10)
สมอลล์วิลล์ (ฤดูกาลที่ 10) เป็นฤดูกาลสุดท้ายของซีรีส์นี้โดยออกอากาศตอนแรกเมื่อวันที่ 24 กันยายน 2010 และออกอาาศตอนสุดท้ายเมื่อวันที่ 13 พฤษภาคม 2011 โดยในฤดูนี้ตวะครเก่าๆได้กลับมาหลายตัวโดยเฉพาะ เล็กซ์ ลูเธอร์
นกโจรสลัด
นกโจรสลัด หรือ นกฟรีเกต เป็นนกทะเลขนาดกลาง-ใหญ่ ที่อยู่ในวงศ์ Fregatidae มีเพียงสกุลเดียวเท่านั้น คือ "Fregata" ในอันดับ Pelecaniformes อันดับเดียวกันกับนกกระทุง
มีรูปร่างโดยรวม คือ มีปากยาวกวางหัวและเป็นรูปทรงกระบอก ปลายจะงอยปากทั้งสองเป็นขอบแนวสบเรียบ รูจมูกเล็กลักษณะเป็นรองยาว ถุงใต้คางเล็กแต่พองออกได้ ปากยาวมาก ปลายปากแหลม ขนปลายปากเส้นสุดท้ายหรือเส้นนอกสุดยาวที่สุด หางเป็นหางแบบเว้าลึก มีขนหาง 12 เส้น แข็งเล็กและสั้น ประมาณ 1 ใน 5 ของความยาวปาก นิ้วยาว โดยมีนิ้วที่ 3 ยาวที่สุด ปลายนิ้วเป็นเล็บยาว เล็บหยัก มีพังผืดนิ้วเป็นแบบตีนพัดเต็ม แต่มักมีขนาดเล็กและเชื่อมเฉพาะโคนนิ้ว ตัวผู้และตัวเมียมีลักษณะและสีสันแตกต่างกัน ทำรังเป็นกลุ่มตามพุ่มไม้เตี้ย หรือตามโขดหิน หรือพื้นทราย วางไข่เพียงครอกละ 1 ฟอง เปลือกไข่สีขาว จะช่วยกันกกไข่ทั้งตัวผู้และตัวเมีย ลูกนกแรกเกิดมีสภาพเป็นลูกอ่อนเดินไม่ได้ ใช้เวลาประมาณ 5 เดือน ลูกนกที่จะเริ่มออกมาจากรังเกาะกิ่งไม้ แต่ก็ยังต้องอยู่ในความดูแลของพ่อแม่อีกนานนับปี
พบกระจายพันธุ์อยู่ในทะเลเขตร้อนและเขตอบอุ่นทั่วโลก
นกโจรสลัดจัดเป็นนกที่บินได้ ที่เมื่อกางปีกออกแล้วถือว่าเป็นนกจำพวกหนึ่งที่มีขนาดใหญ่ที่สุด เพราะกางปีกออกแล้วจะมีความยาวจากปีกข้างหนึ่งไปจรดอีกข้างหนึ่งประมาณ 70-100 เซนติเมตร และสามารถบินอยู่บนอากาศได้เป็นเวลาหลายวัน โดยไม่ต้องลงพื้นดิน เป็นนกที่ทรงตัวได้ดี เนื่อวงจากปีกมีขนาดใหญ่และหางในการรับน้ำหนัก และทรงตัว
นกโจรสลัดเป็นนกที่กินเนื้อเป็นอาหาร มีพฤติกรรมชอบโฉบขโมยปลาจากนกอื่น เช่น นกนางนวลเป็นประจำ อันเป็นที่มาของชื่อเรียก แต่บางครั้งก็จะโฉบจับเหยื่อจากน้ำด้วยตัวเอง แต่ไม่สามารถที่จะดำน้ำได้ เป็นนกที่หากินในเวลากลางวัน และนอนหลับพักผ่อนในเวลากลางคืน นอกจากนี้ยังกินอาหารอย่างอื่นได้ด้วย เช่น ลูกเต่าทะเลแรกฟัก เป็นต้น
เป็นนกที่มีความแตกต่างระหว่างเพศผู้และเพศเมียอย่างชัดเจน เพศผู้เมื่อถึงวัยเจริญพันธุ์จะมีถุงใต้คางสีแดงสดเห็นชัดเจน จนเป็นเอกลักษณ์ ซึ่งถุงนี้มีไว้เพื่ออวดเพศเมียในฤดูผสมพันธุ์ เพื่อดึงดูดความสนใจจากเพศเมีย โดยจะป่องหรือเป่าถุงนี้ให้พองขึ้น
นกโจรสลัดได้ถูกจำแนกออกเป็น 5 ชนิด ได้แก่ พบได้ในประเทศไทย 3 ชนิด คือ นกโจรสลัดเกาะคริสต์มาส, นกโจรสลัดใหญ่ และนกโจรสลัดเล็ก โดยจะพบแถบหมู่เกาะและจังหวัดในภาคใต้ฝั่งทะเลอันดามัน เช่น อ่าวมาหยา หรือเกาะพีพี เป็นต้น นานครั้งจึงจะพบในแถบอ่าวไทย
ตำนานจักรพรรดิ อภินิหารฝ่ามือยูไล
ตำนานจักรพรรดิ อภินิหารฝ่ามือยูไล () เป็นการ์ตูนจีนจากประเทศฮ่องกง แต่งเรื่องโดย หวงยี่หลาง วาดภาพโดย หวงยี่หลาง ตีพิมพ์และจัดจำหน่ายโดยสำนักพิมพ์บุรพัฒน์ พิมพ์ครั้งแรก 1 กุมภาพันธ์ 2546 โดยมีเนื้อเรื่องเป็นเรื่องราวของ "หลงเกอเอ๋อ" เด็กหนุ่มที่ชอบกินกบประหลาดจนทำให้มีพลังวัตรมหาศาลแฝงอยู่ในร่าง และวันหนึ่งเขาได้พบกับ "หลี่อู๋หมิง" ผู้สืบทอดฝ่ามือยูไลที่บาดเจ็บสาหัสจากการตามล่าของศัตรู หลี่อู๋หมิงถูกชะตากับหลงเกอเอ๋อ จึงถ่ายทอดฝ่ามือยูไลสามกระบวนท่าให้ เพื่อให้หลงเกอเอ๋อเป็นผู้สืบทอดฝ่ามือเทพคนต่อไป และใช้ฝ่ามือยูไลนี้ปกป้องบ้านเมืองช่วยเหลือผู้ที่เดือดร้อนต่อไป เหมือนชะตาเล่นกับเขา จนในที่สุดเขาได้เกี่ยวพันธ์กับจอมมารมากมายในยุทธ์ภพ และผู้ก่อตั้งราชวงศ์ซ่ง หรือซ้อง
ถ้วยมิกกีเมาส์
ถ้วยมิกกีเมาส์ () เป็นศัพท์ในวงการกีฬาฟุตบอล โดยเฉพาะฟุตบอลอังกฤษ มีความหมายในทางลบ หมายถึงรางวัล ลีก หรือรายการแข่งขันที่มีมาตรฐาน เงินรางวัล ความสำคัญ หรือศักดิ์ศรีที่ด้อยกว่า เมื่อเทียบกับทีมหรือรายการแข่งขันอื่น ถูกใช้เป็นครั้งแรกในปี ค.ศ. 1977 โดยแฟนบอลสโมสรฟุตบอลลิเวอร์พูล ในเชิงเสียดสี ล้อเลียนแฟนบอลสโมสรฟุลบอลเอเวอร์ตัน คู่แข่งร่วมมณฑลเมอร์ซีไซด์ ที่ได้เข้าชิงชนะเลิศลีกคัพ ในขณะที่ปีนั้นลิเวอร์พูลได้เข้าชิงชนะเลิศเทรเบิล 3 รายการใหญ่ คือ ยูโรเปียนคัพ, ฟุตบอลลีกดิวิชันหนึ่ง และเอฟเอคัพในฤดูกาลเดียวกัน เป็นการเปรียบเปรยว่ารายการแข่งขันของเอฟเวอร์ตันนั้นเหมือน "มิกกี้ เมาส์" หรือรายการสำหรับเด็ก
ในปัจจุบัน "ถ้วยมิกกีเมาส์" มักใช้เรียกรายการแข่งขันลีกคัพ โดยสโมสรฟุตบอลในระดับพรีเมียร์ลีก ซึ่งผู้จัดการทีมจะให้ความสำคัญกับการแข่งขันรายการอื่นมากกว่า และมักจัดผู้เล่นทีมสำรองให้ลงเล่นเป็นตัวจริง เพื่อหาประสบการณ์กับสโมสรที่ด้อยกว่า บางครั้งยังใช้ในการให้สัมภาษณ์สื่อในการทำสงครามจิตวิทยากับทีมคู่แข่งเมื่อทีมแพ้ ในเชิงแก้เกี้ยว ทำนองว่าไม่ให้ความสำคัญกับรายการนี้ และมุ่งหวังจะชนะรายการอื่น
นอกจากความหมายในด้านกีฬาแล้ว มิกกีเมาส์ยังถูกเปรียบเปรยโดยนิตยสารแทบลอยด์ในอังกฤษ ในเชิงเสียดสีด้านการศึกษาในช่วงปลายทศวรรษ 1990 โดยกล่าวถึงมหาวิทยาลัยที่มีมาตรฐานการศึกษาด้อยกว่า และมีชื่อหลักสูตรในระดับปริญญาแปลกๆ เช่น "หลักสูตรเดวิด เบคแคม" , "หลักสูตรแฮร์รี พอตเตอร์" หลักสูตรเกี่ยวกับกอล์ฟหรือการเล่นเรือใบ โดยเรียกว่าเป็น ปริญญามิกกีเมาส์ (Mickey Mouse degrees) โดย มหาวิทยาลัยมิกกีเมาส์ (Mickey Mouse university)
พระเอกใหญ่ ไหมไทย ใจตะวัน
คณะพระเอกใหญ่ ไหมไทย ใจตะวันเป็นวงดนตรีหมอลำไทย รับงานแสดงแบบสัญจร มีผู้สนับสนุนคือบริษัทจีเอ็มเอ็ม แกรมมี่ จำกัด(มหาชน) และเครื่องดื่มซูปเปอร์ลูกทุ่ง และอยู่ภายไต้สังกัดแกรมมี่โกลด์ ซึ่งในปี 2549-ปัจจุบัน เป็นปีทองของคณะพระเอกใหญ่ มีงานเพิ่มมากขึ้น มีคนในวงเยอะมากขึ้น รวมแล้วประมาณ 600 คน และตั้งแต่ปี พ.ศ. 2551-ปัจจุบัน คณะพระเอกใหญ่ได้ทำการเปลี่ยนรูปแบบเวทีให้ยิ่งใหญ่ขึ้นกว่าเดิม โดยได้ทำหลังคาขนาดใหญ่ โดยขณะซ้อมวงหลังคาจะอยู่ในระดับเดียวกับเวที และพอเริ่มจะแสดงจะมีระบบไฮดรอลิกส์ และล้อขนาดเล็ก ดึงหลักคาให้ยกสูงขึ้น และมีจอสกอร์บอร์ดขนาดใหญ่ไว้ฉายภาพ และมีการปิดฤดูกาล ในช่วงฤดูฝน คือ พักการแสดง ระหว่างเดือน พฤษภาคม - กันยายน และเปิดฤดูกาลในช่วงฤดูหนาว
ดุษฎีมาลา มาลากุล ณ อยุธยา
ท่านผู้หญิง ดุษฎีมาลา มาลากุล ณ อยุธยา (สกุลเดิม ไกรฤกษ์, เกิด 4 กันยายน พ.ศ. 2447 — ถึงแก่อนิจกรรม 26 กรกฎาคม พ.ศ. 2540) เป็นธิดาของเจ้าพระยามหิธร (ลออ ไกรฤกษ์) กับท่านผู้หญิงกลีบ มหิธร (สกุลเดิม บางยี่ขัน)
ท่านผู้หญิง ดุษฎีมาลา ได้บันทึกในหนังสือเรื่องของคนห้าแผ่นดินถึงชื่อของท่านว่า "เมื่อคุณพ่อกลับจากสิงคโปร์แล้วจึงตั้งชื่อให้ฉันว่า ดุษฎีมาลา ตามชื่อเหรียญดุษฎีมาลาเข็มศิลปวิทยา ซึ่งท่านได้รับพระราชทานเป็นบำเหน็จ เมื่อสอบไล่ได้เป็นเนติบัณฑิตชั้นที่ ๑ คนแรกของประเทศไทย" ชื่อของท่านผู้หญิงที่ถูกต้องจึงเป็น ดุษฎีมาลา แต่ในประกาศหลายฉบับหรือบันทึกต่างๆ ได้เรียกชื่อท่านผู้หญิงอย่างลำลองว่า ท่านผู้หญิงดุษฎี
ต่อมาได้สมรสกับหม่อมหลวงปิ่น มาลากุล บุคคลสำคัญของโลกและศิลปินแห่งชาติ แต่ไม่มีบุตรธิดาด้วยกัน
นอกจากนี้ท่านผู้หญิงยังเคยเป็นผู้ถวายงานรับใช้ในตำแหน่งนางสนองพระโอษฐ์ ในสมเด็จพระนางเจ้ารำไพพรรณี พระบรมราชินี ในรัชกาลที่ 7
ท่านผู้หญิง ดุษฎีมาลาเป็นผู้ประพันธ์คำไหว้ครูที่ใช้อยู่ในปัจจุบันที่ว่า "ข้าขอประณตน้อมสักการ บูรพคณาจารย์ ผู้กอปรเกิดประโยชน์ศึกษา ทั้งท่านผู้ประสาทวิชา อบรมจริยา แก่ข้าในกาลปัจจุบัน ข้าขอเคารพอภิวันทน์ ระลึกคุณอนันต์ ด้วยใจนิยมบูชา ขอเดชกตเวทิตา อีกวิริยะพา ปัญญาให้เกิดแตกฉาน ศึกษาสำเร็จทุกประการ อายุยืนนาน อยู่ในศีลธรรมอันดี ให้ได้เป็นเกียรติเป็นศรี ประโยชน์ทวี แก่ชาติและประเทศไทยเทอญ"
ท่านผู้หญิง ดุษฎีมาลา มาลากุล ณ อยุธยา ถึงแก่อนิจกรรมเมื่อวันที่ 26 กรกฎาคม พ.ศ. 2540 สิริรวมอายุได้ 92 ปี 10 เดือน พระบาทสมเด็จพระปรมินทรมหาภูมิพลอดุลยเดช และสมเด็จพระนางเจ้าสิริกิติ์ พระบรมราชินีนาถ ได้ทรงพระมหากรุณาธิคุณ เสด็จพระราชดำเนินพระราชทานเพลิงศพเมื่อวันที่ 22 พฤศจิกายน พ.ศ. 2540 ณ เมรุหลวงหน้าพลับพลาอิสริยาภรณ์ วัดเทพศิรินทราวาส สิริอายุได้ 93 ปี
จิบูตี (เมือง)
นครจิบูตี (, , ) เป็นเมืองหลวงและเมืองใหญ่ที่สุดในสาธารณรัฐจิบูตี ชาติในจะงอยแอฟริกา ประชากรกว่าสองในสามของประเทศอาศัยอยู่ในเมืองนี้ มีการประเมินใน พ.ศ. 2552 ว่า จิบูตีมีประชากรอาศัยอยู่ 567,000 คน
จิบูตีเป็นถิ่นฐานที่ใหญ่ที่สุดริมอ่าวตาชูรา ตรงข้ามกับประเทศเยเมน ตั้งอยู่บนคาบสมุทรซึ่งแยกแอ่งนั้นกับอ่าวเอเดน
ฝรั่งเศสก่อตั้งนครจิบูตีขึ้นใน พ.ศ. 2431 ซึ่งในขณะนั้นพื้นที่นี้ยังไม่มีคนอยู่อาศัย อีกไม่กี่ปีให้หลัง ใน พ.ศ. 2439 ฝรั่งเศสได้ยกเมืองนี้ให้เป็นเมืองหลวงของเฟรนช์โซมาลิแลนด์
ด้วยมีอาคารและสิ่งปลูกสร้างจากต่างประเทศมากมาย จิบูตีจึงได้ถูกเปรียบเทียบกับถิ่นฐานยุโรป และอธิบายว่าเป็น "ฮ่องกงของฝรั่งเศสในทะเลแดง"
ฮาราเร
ฮาราเร (ก่อน พ.ศ. 2525 ชื่อ ซอลส์บรี) เป็นเมืองหลวงและเมืองใหญ่ที่สุดในประเทศซิมบับเว ใน พ.ศ. 2552 มีการประเมินประชากรไว้ที่ 1,606,000 คน โดยมี 2,800,000 คนในเขตปริมณฑล (พ.ศ. 2549) ในทางการปกครอง ฮาราเรเป็นนครอิสระมีฐานะเทียบเท่าจังหวัด เป็นเมืองใหญ่ที่สุดและศูนย์กลางการปกครอง พาณิชย์และการสื่อสารของประเทศซิมบับเว นครนี้เป็นศูนย์กลางการค้ายาสูบ ข้าวโพด ฝ้ายและผลไม้สกุลส้ม การผลิตมีทั้งสิ่งท่อ เหล็กกล้าและเคมีภัณฑ์ ตลอดจนมีการขุดทองในพื้นที่ ฮาราเรตั้งอยู่ที่ความสูง 1,483 เมตรจกระดับน้ำทะเล และภูมิอากาศจัดอยู่ในประเภทอุณหภูมิอบอุ่น
ฮาราเรเป็นที่ตั้งของมหาวิทยาลัยซิมบับเว สถาบันอุดมศึกษาใหญ่ที่สุดในซิมบับเว ซึ่งตั้งอยู่ที่ตีนเขาพลีเซนต์ ห่างจากใจกลางนครไปทางเหนือราว 6 กิโลเมตร
จูบา
จูบา () เป็นเมืองหลวงของสาธารณรัฐเซาท์ซูดานเมืองแห่งนี้ตั้งอยู่บนไวท์ไนล์
ในปี ค.ศ. 2011 ประชากรในเมืองหลวงจูบามีจำนวน 372,410 คน
ตารางแสดงการเปลี่ยนแปลงของประชากร
จนถึงปัจจุบันในปี ค.ศ. 2006 ถนนในเมืองหลวงจูบาสร้างขึ้นโดยชาวอังกฤษสร้างขึ้นในปี ค.ศ. 1950 เมืองแห่งนี้เป็นที่ตั้งของมหาวิทยาลัยแห่งชาติ จูบา
โดโดมา
โดโดมา () เป็นเมืองหลวงของประเทศแทนซาเนีย การสำรวจประชากรในเมืองนี้ในปี ค.ศ.2012 มีจำนวนประชากร 410,956 คน เมืองแห่งนี้เป็นเมืองที่ใหญ่เป็นอันดับ 3 ของประเทศแทนซาเนีย ในปี 1973 นั้นได้มีย้ายเมืองหลวงไปยัง โดโดมา สมัชชาแห่งชาติของประเทศแทนซาเนียได้รับการย้ายมาที่นี่ในเดือนกุมภาพันธ์ปี 1996 แต่หน่วยงานราชการหลายแห่งยังคงอยู่ในเมืองหลวงเก่าดาร์เอสซาลาม
โดโดมาส่วนใหญ่เป็นที่อยู่อาศัยของชนเผ่า 3 ชนเผ่าคือ โกโก(GoGo) หรือ วาโกโก(Wagogo) ,วารันกิ (Warangi) และชุมชนของชนกลุ่มน้อยที่ ซันดาวี (Sandawe) เมืองนี้ตั้งอยู่บนพิกัด เมืองนี้มีประชากรที่เป็นผู้ชาย 157,469 คน (48.5%) และหญิง 166,878 คน (51.5%) รวม 74,914 ครัวเรือนและเฉลี่ยประมาณ 4.3 ครัวเรือน คน 19.2% ของประชากรเป็นโรมันคาทอลิก
บรรเลงฝัน บันดาลรัก
บรรเลงฝัน บันดาลรัก () เป็นภาพยนตร์ฝรั่งเศส แนวโรแมนติก คอมเมดี้ ดรามา นำเสนอในแบบภาพยนตร์เงียบ ขาว-ดำ ย้อนยุคเหมือนช่วงต้นของอุตสาหกรรมภาพยนตร์ในทศวรรษ 1920
ภาพยนตร์กำกับโดยมีแชล อาซานาวีซีอุส (Michel Hazanavicius) นำแสดงโดยฌ็อง ดูว์ฌาร์แด็ง และเบเรนิส เบโฌ (Bérénice Bejo) เป็นเรื่องราวเกี่ยวกับฮอลลีวูดระหว่างปี ค.ศ. 1927 ถึง 1932 โดยพูดถึงความสำคัญของนักแสดงภาพยนตร์เงียบที่มีอายุมากกว่า กับนักแสดงสาวดาวรุ่ง
ดูว์ฌาร์แด็งได้รับรางวัลนักแสดงชายยอดเยี่ยมจากเทศกาลภาพยนตร์เมืองกาน ค.ศ. 2011 ที่ภาพยนตร์เรื่องนี้ฉายรอบปฐมทัศน์ ภาพยนตร์ได้รับการเสนอชื่อเข้าชิงรางวัลลูกโลกทองคำ 6 สาขา มากกว่าเรื่องใดที่เข้าชิง และได้รางวัล 3 รางวัล คือสาขาภาพยนตร์ยอดเยี่ยมประเภทเพลงหรือตลก, เพลงประกอบยอดเยี่ยม และดูว์ฌาร์แด็งได้รับรางวัลนักแสดงนำชายยอดเยี่ยมประเภทดนตรีหรือตลก ในเดือนมกราคม ค.ศ. 2012 ภาพยนตร์ได้รับการเสนอชื่อเข้าชิงรางวัลบาฟต้า 12 สาขา มากกว่าเรื่องใดที่เข้าชิง ได้รับรางวัล 7 รางวัล มากที่สุดในค่ำคืนนั้น โดยได้รางวัลภาพยนตร์ยอดเยี่ยม ผู้กำกับภาพยนตร์ยอดเยี่ยม และบทภาพยนตร์ดั้งเดิมยอดเยี่ยม นักแสดงชายยอดเยี่ยม ภาพยนตร์ยังได้รับการเสนอชื่อเข้าชิงรางวัลออสการ์ 10 สาขาและได้รางวัล 5 รางวัล รวมถึงในสาขาภาพยนตร์ยอดเยี่ยม ผู้กำกับภาพยนตร์ยอดเยี่ยม นักแสดงนำชายยอดเยี่ยม
กรมปรึกษาชาติชั้นสูง
กรมปรึกษาชาติชั้นสูง ( "กฺรุมบฺรึกฺสาชาติชาน̍ขฺพส̍"; ) เป็นความร่วมมือที่เกิดจากผู้นำกัมพูชาทั้งสี่ฝ่ายเพื่อทำหน้าที่เป็นตัวแทนกัมพูชาในสหประชาชาติชั่วคราวจนกว่าการเลือกตั้งในกัมพูชาจะเสร็จสิ้น การประชุมของกรมปรึกษาชาติชั้นสูงเกิดขึ้นครั้งแรกในกรุงเทพฯเมื่อ 17 กันยายน พ.ศ. 2533 ที่สถานเอกอัครราชทูตกัมพูชาในประเทศไทย สมาชิกมี 12 คน ประกอบด้วย ฝ่ายรัฐบาลพนมเปญ 6 คน คือ ฮุน เซน, กง ซัมโบล, ฮอร์ นัมฮง, สิน สอง, เตีย บัญ, และเจียม สงวน ฝ่ายฟุนซินเปก 2 คนคือ พระนโรดม รณฤทธิ์ และแสง โกศล ฝ่ายแนวร่วมปลดปล่อยฯ 2 คนคือ ซอน ซาน และเอียง เมาลี ฝ่ายเขมรแดง 2 คนคือ เขียว สัมพัน และซอน เซน
ประธานกรมปรึกษาชาติชั้นสูง คือ สมเด็จพระนโรดม สีหนุ ตามมติจากการประชุมเมื่อ 24-26 มิถุนายน พ.ศ. 2534 ทุกฝ่ายยอมรับธงชาติและเพลงชาติของกรมปรึกษาชาติชั้นสูงว่าเป็นธงชาติและเพลงชาติของกัมพูชา แต่กัมพูชาทุกฝ่ายยังคงใช้ธงชาติและเพลงชาติของตนได้จนกว่าจะเลือกตั้ง ทุกฝ่ายตกลงหยุดยิงและหยุดรับความช่วยเหลือด้านอาวุธจากต่างชาติตั้งแต่ 24 มิถุนายน พ.ศ. 2534 สำนักงานใหญ่ของกรมปรึกษาชาติชั้นสูงอยู่ในกรุงพนมเปญ แต่ในระหว่างที่สำนักงานใหญ่ยังสร้างไม่เสร็จให้ใช้สถานเอกอัครราชทูตกัมพูชาในประเทศไทยเป็นสถานที่ในการประชุม กรมปรึกษาชาติชั้นสูงยังมีหน้าที่ร่างกฎหมายเลือกตั้งและรัฐธรรมนูญใหม่ของกัมพูชา
หลังจากลงนามในสนธิสัญญาสันติภาพที่กรุงปารีสเมื่อ 23 ตุลาคม พ.ศ. 2534 พระนโรดม สีหนุได้เสด็จนิวัตพนมเปญในฐานะประธานกรมปรึกษาชาติชั้นสูงเมื่อ 14 พฤศจิกายน พ.ศ. 2534 และได้มีหลายประเทศเปิดสถานทูตเพื่อสร้างสัมพันธไมตรีกับกรมปรึกษาชาติชั้นสูง
ไชนีสซูเปอร์ลีก
ไชนีสซูเปอร์ลีก (), ซูเปอร์ลีกที่ถูกสร้างขึ้นโดยสมาคมฟุตบอลจีนมาแทนลีกเดิมที่มีชื่อว่า เจีย-เอลีก (Jia-A League) ในปี 2547 โดยเริ่มต้นมีเพียง 12 ทีมเข้าร่วมการแข่ง จนกระทั่งในปี 2552 ได้เพิ่มจำนวนทีเข้าร่วมเป็น 16 ทีม รางวัลอย่างเป็นทางการจาก CSL ผู้เล่นยอดเยี่ยม ผู้จัดการ และ กรรมการประจำฤดูกาล ขึ้นอยู่กับประสิทธิภาพของพวกเขาในช่วงฤดูนั้น 
รางวัล มิสเตอร์ ฟุตบอลลีก โกล์เด้นบอล
รางวัลดาวซัลโวโกล์เด้นบูต
รางวัลดาวซัลโวสำหรับนักแตะจีน
รางวัลกรรมการยอดเยี่ยมประจำปี
รางวัลผู้จัดการทีมยอดเยี่ยมประจำปี
รางวัลเยาวชนยอดเยี่ยมประจำปี
รางวัลนักแตะทรงคุณค่าของลีก มีชื่อว่า "มิสเตอร์ ฟุตบอลลีก โกล์เด้นบอล"
รางวัลดาวซัลโว"รางวัล โกล์เด้นบูต"
ที่ได้รับรางวัลไม่จำเป็นต้องไปที่ผู้ฝึกสอนของทีมชนะเลิศ
ในช่วงที่ลีกสุดของยังใช้ชื่อเจีย-เอลีก (Jia-A League), ลีกทีมสำรองมีชื่อเรียกว่า "โอลิมปิก ลีก" หรือว่า "โคคา-โคล่า ลีก", และไม่มีการแข่งขันลีกสำรองในฤดูกาล 2547 กับ 2548 ของไชนีสซูเปอร์ลีก และกลับมาเริ่มลีกสำรองกันโดยร่วมเอาทีมจากไชนีสซูเปอร์ลีก ไชนีสลีก 1 และ ไชนีสลีก 2 เข้าแข่งขัน
มีลักษณะการจัดการเหมือนกับลีกทีสำรอง ในช่วงแรกใช้ชื่อรายการแข่งขันว่า "แอดดิดาสลีก" จนกระทั่งในปี 2548 ได้เปลี่ยนมาเป็น "ไนกี้ลีก"
เอพริลฟูลส์เดย์
เอพริลฟูลส์เดย์ (April Fools' Day) เป็นกลุ่มศิลปินชายชาวไทย ค่าย อาร์เอส ประกอบด้วย วา-ภูกริช ตรีเทวะวงษา(ร้องนำ), อิด-อิฐ อยู่ประเสริฐ (กีต้าร์), ยอร์ช-ณัฐวุฒิ กิติไพจิตร 
(กลอง), เอ๊กซ์-ยศวัฒน์ เกื้อวัชรวงศ์ (เบส), ปุ๊น ตรีรัตน์ ศิริจันทโรภาส (คีย์บอร์ด)
วง เอพริลฟูลส์เดย์ นั้นได้ก่อตั้งจากสมาชิก 3 คนคือ ยอร์ช-ณัฐวุฒิ กิติไพจิตร(กลอง), เอ๊กซ์-ยศวัฒน์ เกื้อวัชรวงศ์ (เบส), ปุ๊น ตรีรัตน์ ศิริจันทโรภาส (คีย์บอร์ด) มาก่อน ซึ่งทั้ง3คนนี้เป็นเพื่อนกันมาตั้งแต่สมัยเรียนอยู่โรงเรียนนานาชาติเอกมัย ตั้งแต่เกรด4 
และได้ฟอร์มวงกันมาเรื่อยๆ จนได้มีโอกาสมาออกซิงเกิลกับทางค่าย RS
สโมสรฟุตบอลกว่างโจวเอเวอร์แกรนด์
สโมสรฟุตบอลกว่างโจวเอเวอร์แกรนด์ หรือ สโมสรฟุตบอลกว่างโจวเหิ่งต้า เป็นสโมสรฟุตบอลอาชีพภายในสังกัดของสมาคมฟุตบอลจีน สโมสรตั้งอยู่เมืองกว่างโจวในมณฑลกวางตุ้ง
สโมสรฟุตบอลอาชีพนี้ตั้งอยู่ในเมืองกว่างโจว ก่อตั้งเมื่อเดือนมิถุนายน ปี พ.ศ. 2497 ในชื่อ "ทีมฟุตบอลกว่างโจว"
สโมสรฟุตบอลกว่างโจว เอเวอร์แกรนด์ กลายมาเป็นสโมสรอาชีพสโมสรแรกของจีน ภายหลังการเข้ามาเทคโอเวอร์สโมสรกลุ่มทุนอาโพลโล (Apollo Group) ในปี พ.ศ. 2536
ผลงานที่ดีที่สุดของสโมสรก่อนการคว้าแชมป์ลีกสูงสุดคือการคว้ารองชนะเลิศของลีกสูงอีก 2 ครั้งในสมัยใช้ชื่อเดิมว่า เจีย-เอลีก(Jia-A League) ในฤดูกาล พ.ศ. 2535 และ 2537
เมื่อวันที่ 21 กุมภาพันธ์ 2553 กว่างโจว เอเวอร์แกรนด์ ก่อเรื่องอื้อฉาวขึ้นจนโดนลดชั้นให้ไปเล่นใน ไชน่าลีก 1(China League One) ซึ่งในปีก่อนหน้านั้นฤดู 2552 พวกเขาได้อันดับที่ 9 ในลีกสูงสุด 
กรณีแมตช์อื้อฉาวนี้เกิดขึ้นตั้งแต่ในปี 2549 เมื่อครั้งที่สโมสรยังแข่งขันอยู่ในระดับ ไชน่าลีก 1
กว่างโจว เอเวอร์แกรนด์ล้มบอล โดยการจ่ายเงินจำนวน 200,000 หยวน (ประมาณ 980,000 บาท) ให้กับทีมคู่แข่งเพื่อให้ได้ชัยชนะในเกมในบ้าน
ต่อมาในวันที่ 28 กุมภาพันธ์ 255กลุ่มเอเวอร์แกรนด์ เรล เอสเตท(Evergrande Real Estate Group) ได้เข้าเทคโอเวอร์สโมสรด้วยเงินจำนวน 100 ล้านหยวน (ประมาณ 490 ล้านบาท)
นายซู เจีย หยิน(Xu Jiayin) ประธานกลุ่ม ถึงขนาดกล่าวว่า เราจะต้องทุ่มทุนมากกว่านี้ในตลาดฟุตบอลอาชีพ 
นายซู เจีย หยิน เริ่มด้วยการดึงตัวโค้ชทีมชาติจีนอย่าง Gao Lin มาจากเซี่ยงไฮ้ เซินฮัวด้วยเงินสัญญา 6 ล้านหยวน (ประมาณ 29,400,000 บาท)
ต่อมาในช่วงเปิดตลาดซื้อขายนักเตะฤดูร้อนปี 2010 เขาคว้าตัว Sun Xiang นักเตะชาวจีนคนแรกที่ได้ลงเตะใน พีเอสวี ไอนด์โฮเฟ่น
ตามมาด้วยการดึงตัว Zheng Zhi อดีตกัปตันทีมชาติจีนมาไว้ในทีมภายในวันเดียวกันคือวันที่ 28 มิถุนายน 2553
แต่เหตุการณ์เซอร์ไพรส์ยิ่งกว่านั้นเกิดขึ้นในอีกแค่ 2 วันถัดมา ในวันที่ 30 มิถุนายน 2553 สโมสรได้ตัว Muriqui จากสโมสร Atlético Mineiro ในลีกสูงสุดของบราซิล
ด้วยสัญญา 4 ปีค่าจ้างเป็นสถิติ 3.5 ล้านดอลล่าสหรัฐ(ประมาณ 105 ล้านบาท)
30 ตุลาคม 2553 กว่างโจว เอเวอร์แกรนด์ คว้าแชมป์ ไชน่าลีก 1 ได้เป็นสมัยที่ 2 และเลื่อนชั้นขึ้นมาเล่นในลีกสูงสุดอย่าง ไชนีสซุปเปอร์ลีก ได้สำเร็จ
ช่วงปี 2554 สโมสรเสริมความแข็งแกร่งด้วยการคว้าตัว Dario Conca นักเตะอาร์เจนตินาและ Cléo นักเตะชาวบราซิลมาเสริมทัพ
และแม้ว่าจะเพิ่งเลื่อนชั้นขึ้นมาเป็นปีแรก แต่ กว่างโจว เอเวอร์แกรนด์ ก็สามารถเถลิงบัลลังก์แชมป์ลีกสูงสุดได้ทันทีเมื่อเดือนกันยายนปีที่แล้ว ในขณะที่การแข่งขันยังเหลืออีกถึง 4 นัด
สนามกีฬาเทียนเหอความจุ 58,500 ที่นั่ง
ตั้งอยู่ในเมืองกวางโจว สร้างเสร็จเมื่อปี พ.ศ. 2530
ความจุรวม 60,151 ที่นั่ง แต่สามารถรองรับผู้ชมในเกมฟุตบอลลีกได้รวม 58,500 ที่นั่ง
เคยใช้จัดการแข่งขันฟุตบอลโลกหญิงปี 2534 และเคยใช้เป็นสังเวียนนัดชิงเหรียญทองฟุตบอลเอเชียนเกมส์ปี 2553
ลาร์ส อุนเนอร์ชตัล
ลาร์ส อุนเนอร์ชตัล ( นายทวารชาวเยอรมันจากทีม ฟอร์ทูน่า ดุสเซลดอร์ฟ ทีมในระดับ ลีกา 2 เยอรมัน
ลาร์ส อุนเนอร์ชตัล เกิดเมื่อวันที่ 20 กรกฎาคม 2533 ที่ อิบเบนบูเรน เยอรมันตะวันตก
อุนเนอร์ชตัลยายเข้ามาร่วมทีมเยาวชนชุด ยู-19 ของ ชาลเก 04 เมื่อปี 2552 ต่อมาในปี 2554 ราล์ฟ รังนิก กุนซือของทีมในขณะนั้นไ??้ؔดึงอุนเนอร์ชตัลขึ้นมาเป็นมือ 2 ของทีมชุดใหญ่ต่อจาก ราล์ฟ ไฟร์มันน์ ปีต่อมาคือปี 2555 ถือได้ว่าเป็นปีที่ดีที่สุดของอุนเนอร์ชตัล
เพราะเขาได้ขึ้นเป็นมือ 1 แทนไฟร์มันน์ที่เจ็บหนักพักทั้งฤดูกาลซึ่งอุนเนอร์ชตัลก็
ทำผลงานได้ดีจนได้ต่อสัญญาไปจนถึง 30 มิถุนายน 2558 เมื่อจบฤดูกาล
แต่ในปี 2556 อุนเนอร์ชตัลก็ต้องกลับมาเป็นมือ 2 อีกครั้งเมื่อทางสโมสรได้ดึงตัว ติโม ฮิลเดบรันด์ เข้ามาเป็?นมือ 1 แทนไฟร์มันน์ที่ยังมีอาการบาดเจ็บอยู
ทำให้อุนเนอร์ชตัลมีโอกาสลงเล่นน้อยโดยได้ลงเล่นเพียง 13 นัดและกลายเป็นมือ 3 เมื่อไฟร์มันน์หายบาดเจ็บ
วันที่ 24 มกราคม 2557 สโมสร อาร์เบราว์ ในลีกสวิตเซอร์แลนด์ได้ยืมตัวอุนเนอร์ชตัลมาร่วมทีมจนจบฤดูกาล
เมื่อจบฤดูกาล 2556-2557 อุนเนอร์ชตัลได้ประกาศว่าย้ายไปร่วมทีม ฟอร์ทูน่า ดุสเซลดอร์ฟ
มาร์ค-อันเดร แทร์ สเตเกิน
มาร์ค-อันเดร แทร์ สเตเกิน () เกิดเมื่อวันที่ 30 เมษายน ค.ศ. 1992 เป็นนักฟุตบอลชาวเยอรมัน ซึ่งเล่นให้กับสโมสรฟุตบอลบาร์เซโลนาและฟุตบอลทีมชาติเยอรมนีในตำแหน่งผู้รักษาประตู
เดอะเมโลดี้ รักทำนองนี้
เดอะเมโลดี้ รักทำนองนี้ () เป็นภาพยนตร์แนวโรแมนติก ดราม่า ฉายในโรงภาพยนตร์ในวันที่ 14 กุมภาพันธ์ พ.ศ. 2555 กำกับโดย ทศพล ศรีสุคนธรัตน์ ภาพยนตร์ทำรายได้ 6 ล้านบาท
เมื่อเส้นทางชีวิตของ วิน (วรเวช ดานุวงศ์) นักร้องและนักแต่งเพลงยอดนิยมผู้มีความมั่นใจในตัวเองสูง กำลังเข้าสู่ช่วงขาลงแบบสุดสุด ความเปลี่ยนแปลงที่ยากจะยอมรับทำให้วินหนีไปซ่อนตัวที่แม่ฮ่องสอน เมืองเล็ก ๆ บนภูเขาสูงที่ทำให้เขาบังเอิญพบกับ หมอก (ปริยฉัตร ลิ้มธรรมมหิศร) นักเปียโนฝีมือดี สาวจอมตื๊อที่มักชอบบังคับให้เขาทำในสิ่งที่เกลียดอยู่เสมอ และแล้วเธอก็เข้ามาเปลี่ยนแปลงชีวิตของเขาโดยไม่รู้ตัว ความใกล้ชิดและดนตรีทำให้วินได้เรียนรู้ว่า ทำนองเพลงที่บรรเลงได้ไพเราะที่เขาค้นหามาตลอดชั่วชีวิตคือเสียงหัวใจของผู้หญิงที่อยู่ตรงหน้าของเขานี่เอง แต่กว่าวินจะรู้ตัว โชคชะตาก็นำพาอุปสรรคสำคัญเข้ามา สิ่งที่จะทำให้วินและหมอกเรียนรู้ที่จะเป็นแรงบันดาลใจของกันและกัน บททดสอบที่จะทำให้คู่รักทุกคู่รู้จักไขว่คว้าความสุข แม้ว่าจะอยู่ในมุมมืดมิดของความทุกข์ที่กำลังก่อตัวขึ้นมา เพลงที่เธอแต่งทำนองและเขาช่วยแต่งคำร้องที่บริสุทธิ์ที่สุดที่บทเพลงทั้งหมดเคยบรรเลงมา
การประชาสัมพันธ์ของภาพยนตร์เรื่องนี้เริ่มมีการประชาสัมพันธ์ให้ข้อมูลของภาพยนตร์ตั้งแต่เดือนกุมภาพันธ์ หลังจากนั้นมีงานเปิดตัวภาพยนตร์ในวันที่ 7 กุมภาพันธ์ พ.ศ. 2555 ณ ลานอินฟินิซิตี้ ชั้น 5 โรงภาพยนตร์พารากอนซีนีเพล็กซ์
ฉลาด ขามช่วง
ฉลาด ขามช่วง ประธานกรรมาธิการแก้ไขปัญหาหนี้สินแห่งชาติ ในสภาผู้แทนราษฎรไทย ชุดที่ 24 สมาชิกสภาผู้แทนราษฎร จังหวัดร้อยเอ็ด สังกัดพรรคเพื่อไทย
นายฉลาด เกิดเมื่อวันที่ 2 กันยายน พ.ศ. 2499 สำเร็จการศึกษาระดับปริญญาตรี สาขานิติศาสตร์ จากมหาวิทยาลัยรามคำแหง ระดับปริญญาโท สิลปศาสตรมหาบัณฑิต จากมหาวิทยาลัยมหาสารคาม และหลักสูตรการเมืองการปกครองในระบอบประชาธิประไตยสำหรับนักบริหารระดับสูง (ปปร.2) สถาบันพระปกเกล้า หลักสูตรการเสริมสร้างสังคมสันติสุข รุ่น 7(4ส7) สถาปันพระปกเกล้า 2559/ ปริญญาวิศวกรรมศาสตร์ดุษฎีบัณฑิตกิตติมศักดิ์ สาขาวิชาวิศวกรรมอุตสาหการของคณะวิศวกรรมศาสตร์ มหาวิทยาลัยเทคโนโลยีราชมงคลพระนคร ปีการศึกษา 2556
ฉลาด ขาวช่วง สมรสกับนางสาวณัทณิชา วราภิโมกษ์ เมื่อวันที่ 11 พฤศจิกายน พ.ศ. 2554
นายฉลาด ประกอบอาชีพเป็นทนายความ มีสำนักงานทนายความตั้งอยู่ในจังหวัดร้อยเอ็ด และเป็นนักการเมืองท้องถิ่นในจังหวัดร้อยเอ็ด เคยได้รับแต่งตั้งให้ดำรงตำแหน่งประธานสภาจังหวัด ต่อมาได้รับเลือกตั้งเป็นสมาชิกสภาผู้แทนราษฎร จังหวัดร้อยเอ็ด ในปี พ.ศ. 2535 พ.ศ. 2538 พ.ศ. 2539 และ พ.ศ. 2544 และเคยได้รับแต่งตั้งเป็นเลขานุการรัฐมนตรีว่าการกระทรวงยุติธรรม ในสังกัดพรรคประชาธิปัตย์ ต่อมาในการเลือกตั้ง พ.ศ. 2548 จึงย้ายมาสังกัดพรรคไทยรักไทย และได้รับการเลือกตั้ง ในปี พ.ศ. 2548 พ.ศ. 2550
ต่อมาในปี พ.ศ. 2554 ได้รับเลือกตั้งเป็นสมาชิกสภาผู้แทนราษฎร จังหวัดร้อยเอ็ด สังกัดพรรคเพื่อไทย และได้รับตำแหน่งประธานกรรมาธิการแก้ไขปัญหาหนี้สินแห่งชาติ ในสภาผู้แทนราษฎรไทย ชุดที่ 24
เทศบาลตำบลเชียงใหม่
เทศบาลตำบลเชียงใหม่ เป็นองค์กรปกครองส่วนท้องถิ่นประเภทเทศบาลตำบล ตั้งอยู่ในเขตอำเภอโพธิ์ชัย จังหวัดร้อยเอ็ด มีพื้นที่ครอบคลุมตำบลเชียงใหม่ทั้งตำบล ภายในเขตเทศบาลเป็นที่ตั้งของหน่วยงานการบริหาร สถานศึกษา เป็นเมืองขนาดกลาง
เทศบาลตำบลเชียงใหม่ได้รับการเปลี่ยนแปลงฐานะจากสุขาภิบาลเป็นเทศบาล ตามพระราชบัญญัติเปลียนแปลงฐานะของสุขาภิบาลเป็นเทศบาล เมื่อ พ.ศ. 2542 ในราชกิจจานุเบกษา เล่ม 116 ตอนที่ 9ก ลงวันที่ 24 กุมภาพันธ์ 2542โดยมีผลบังคับใช้ตั้งแต่วันที่ 25 พฤษภาคม 2546 และประกาศกระทรวงมหาดไทย เรื่องการยุบสภาตำบลรวมกับเทศบาลตำบล ได้ประกาศในราชกิจจานุเบกษา ฉบับประกาศทั่วไป เล่ม 121 ตอนพิเศษ ลงวันที่ 29 กันยายน 2547 โดยมีผลบังคับใช้ตั้งแต่วันประกาศในราชกิจจานุเบกษาเป็นต้นไป
ดวงตราเทศบาลเป็นรูปศาลหลักเมืองเชียงใหม่อยู่ตรงกลาง ด้านล่างเป็นพื้นทางเดินเพื่อเข้าสู่ศาลหลักเมือง
ทิศเหนือ ติดกับ องค์การบริหารส่วนตำบลบัวคำ 
ทิศตะวันออก ติดกับ องค์การบริหารส่วนตำบลโพธิ์ศรีสว่าง
ทิศตะวันตก ติดกับ องค์การบริหารส่วนตำบลสะอาด 
ทิศใต้ ติดกับ องค์การบริหารตำบลดอนโอง
ประกาศด้วย 6 ชุมชน จำนวน 12 หมู่บ้าน มี พื้นที่ 28 ตารางกิโลเมตร
1.ชุนชนเชียงใหม่
2.ชุมชนหนองหูลิง
3.ชุมชนพานลุย
4.ชุมชนหนองอึ่ง
5.ชุมชนเทวาประสิทธิ์
6.ชุมชนโนนสว่าง
ข้อมูล ณ วันที่ 1 เดือน กรกฎาคม 2561
มีประชากร จำนวน 8,262 คน
ชาย จำนวน 4,082 คน
หญิง จำนวน 4,180 คน
จำนวนครัวเรือน 2,176
ศาสนาสถาน จำนวน 9 แห่ง
ที่พักสงฆ์ จำนวน 2 แห่ง
สุสานและฌาปนสถาน จำนวน 7 แห่ง
ตลาดสด จำนวน 1แห่ง
โบราณสถาน จำนวน 1 แห่ง
ห้างร้านสรรพสินค้า 3 แห่ง
โรงเรียน จำนวน 4 แห่ง
โรงฆ่าสัตว์ จำนวน 1 แห่ง
สถานีตำรวจ จำนวน 1 แห่ง
โรงพยาบาลส่งเสริมสุขภาพระดับตำบล จำนวน 1 แห่ง
ประชาชนในเขตเทศบาล ประกอบอาชีพดังนี้
1.เกษตรกรรม
2.ค้าขาย
3.รับจ้างทั่วไป
4.รับราชการ
5.อื่นๆ
ศูนย์พัฒนาเด็กเล็ก จำนวน 3 แห่ง
กศน.ตำบล จำนวน 1 แห่ง
โรงเรียนมัธยมศึกษา จำนวน 1 แห่ง
โรงเรียนประถมศึกษา จำนวน 1 แห่ง
โรงเรียนเอกชน จำนวน 1 แห่ง
โรงเรียนอนุบาล จำนวน 2 แห่ง
http://www.ratchakitcha.soc.go.th/DATA/PDF/2555/A/054/13.PDF
http://www.ratchakitcha.soc.go.th/DATA/PDF/2537/D/082/30.PDF
http://www.ratchakitcha.soc.go.th/DATA/PDF/2517/D/058/801.PDF